text:
Un promedio pa aña
ORANJESTAD (AAN): Fundacion Contra Cancer di Prostaat, cu ta atende primordialmente cu malesanan di hende homber, e luna aki, cual ta November, caminda cu mundialmente ta wordo reconoci pa atende cu malestarnan di hende homber, kier a sali e siman aki cu duna pueblo mas informacion pa concientisa, vooral nos hendenan homber, riba e tema di cancer di prostaat, cual na Aruba ainda ta un tema hopi tabu y no ta wordo papia hopi riba dje.
E siman aki tin un serie di entrevista cu diferente media, caminda cu kier sali como fundacion pa papia riba e topico aki pa haci e hende homber mas conciente riba e topico di cancer di prostaat, segun Jurgen Benschop, presidente di Fundacion contra cancer di prostaat.
Por mira cu riba un averahe pa aña tin 44 caso diagnostica nobo di cancer di prostaat bao di hende homber. Esaki ta entre 2009 pa 2013 segun cifranan di Directie Volksgezondheid. Esey ta haci cu e hendenan ta mas conciente cu nan ta bay dokter y ta bay haci nan testnan. Edad ta varia entre 45 pa 60 y tambe 65 plus. E factornan di risico mayoria biaha ta hende hombernan cu tin e malestar di cancer di prostaat den famia ta core risivonan mas halto. Locual kier haci como fundacion ta pidi tur hende homber cuminsa test na edad hoben. Edad hoben ta referiendo na minimo 40 aña bay ariba.
Segun Benschop, Aruba tin hopi fundacion cu ta traha pa hende muhe manera Stichting Bob, Mary Joan Foundation. E fundacion ta traha hopi di cerca cu nan, tambe cu Wilhelmina Kanker fonds, caminda ta purba di duna e pashentnan informacion. Mayoria di e pashentnan ta esnan cu a pasa den e proceso, cada un cu nan experiencia.
E lema principal di e fundacion ta, crusando e brug hunto. Como hende homber, si mester di sosten, un hende pa papia cun’e, cu por duna splicacion di e proceso con e ta bay, si tin cu bay tratamento afo, si e ta haci dolor of no. Tur esakinan ta informacionnan valioso cu ta sinti como fundacion cu kier comparti eyfo cu e hende hombernan pa hacinan mas trankil si nan tin cu bay pasa den un proceso dificil asina.
Nos tur sa cu ora cu bo wordo diagnostica cu cancer, no matter si bo ta hende homber of hende muhe, tin un impacto grandi riba bo bida personal. E tin un impacto riba bo famia, e tin un impacto riba bo amigo y famianan. Kier yuda como fundacion pa haci e momento aki mas trankil pa duna e persona e peace of mind cu e por prepara su mes pa pasa den un proceso dificil asina den su bida, segun Benschop.
Benschop a sigui splica cu no necesariamente ora cu haci testnan di prostaat, ta nifica cu bo tin cancer di prostaat, pero bisando si, cu si bo PSH ta riba un nivel mas halto cu normal, cu tin algo fout cu bo prostaat y bo tin cu bay un dokter pa haci mas investigacion. Esey ta situacionnan di cancer cu a wordo diagnostica. Kiermen cu hendenan cu a haci nan test, cu a bin find out cu nan tabata tin cancer y cu nan por tuma e accion necesario y no kiermen necesariamente bo ta muri di dje, pero bo ta tumando accion pa yuda bo mesun curpa deal cu e malesa aki.
Hopi hende no sa cu bo tin alternativa. Tur aña ta bon por lo menos pa bay bo dokter di cas, pa mira si bo por haci PSH test cu ta un simpel test di sanger. Haciendo e PSH test bo ta haya un indicacion si bo score ta entre 0 y 4, ta indica cu e ta relativamente bon. Si bo PSH sali un tiki mas halto cu esey, ta indica cu tin algo fout cu bo prostaat. Tin algo ta molestiando bo prostaat. Esey no kiermen cu bo tin cancer. Pero esey si ta duna indicacion cu bo tin cu bay sigui haci test pa bay dokter, pa wak kico por ta pasando cu bo prostaat y si ta asina e ora, busca e tratamentonan necesario.
E test di dede, ta un di e testnan cu e dokter ta uza pa verifica si bo prostaat ta hincha. Basa riba esey, bo por haci un biopsia y otro tipo di testnan, caminda cu nan ta stel vast pa mira si di berdad bo tin cancer of no.


c: text/html

text:
Manera ta tradicion caba pa hopi aña Cuerpo di Aduana a bin ta celebra nan siman di Aduana na final di januari. E aña aki no tabata un excepcion. Pa e aña aki a toca na Aruba pa host su hermana islanan Corsow y Boneiro pa e celebracion di Dia Internacional di Aduana 2018.
Cuerpo di Aduana completo ta jama Bon Bini y Danki na e delegacion di coleganan Aduanero di Corsow y Boneiro cu a bin celebra cu e coleganan di Aruba e siman Internacional di Aduana 2018.
E commission International Douane Dag a bin ta traha duro durante full 2017 pa asina recauda fondo door di organisa diferente actividadnan entre otro un exitoso bingo y un exitoso Festival di Ranchera.
Nos siman di Aduana a start dialuna 22 di januari cu un tremendo Jump Inn na hoofdkantoor unda cu diferente seccion y afdeling a manda nan representantenan pa competi pa e titulo maximo di Reina di Carnaval di Douane 2018. Pa afdeling Algemene Zaken y Staf a participa sra. Adriana Hieroms, pa Sectie Luchthaven Vracht a participa sra. Shajaira Hayer, pa Sectie Stad a participa sra. Aileen Sierra y pa Sectie DRI a participa Denice Kelly. Mesun cos cu aña pasa e titulo maximo di Reina di Carnaval di Douane a bai pa Sectie DRI den nomber di Denice Kelly. Gerencia, Staf, Personal y Cuerpo di Aduana ta jama pabien na tur 4 participante cu a sa di trece un ambiente di Carnaval tremendo!
Riba diamars 23 di januari a tene e famoso “Prikdag” unda cu tur empleado di tur seccion tabatin e oportunidad di hasi un “Health Check” consitiendo di test di sucu, presion y por a test wowo. Un danki special ta bai na e studiantenan di Xavier University y Aruba Vision Center pa hasi e dia aki uno exitoso. Anochi tabatin un tremendo anochi deportivo cu entre otro weganan di zaalvoetbal, volleybal y biljart.
Diaranson 24 di januari lo bai tin un torneo di bowling unda personal y diahuebs 25 di janauri lo bai tin torneo di softball unda cu Aruba lo bai tin tambe un team di damas ta competi.
Diabierna 26 di januari nos lo tin nos misa tradicional di Dia di Aduana, eskai lo tuma lugar na misa di Sta. Cruz. Y anochi lo tin un fiesta cu e tema di Mardi Gras pa e personal di Aduana. Riba diasabra 27 di januari lo clausura e siman di Aduana cu un after party na The Palm Island.
Director di Aduana, Gerencia, Personal y e Cuerpo di Aduana ta gradici tur miembro di e Commission International Douane Dag encabeza pa su voorzitter sr. Giovanni Davelaar pa tur e esfuersonan hasi y un tremendo programa.

robotstxt: allowed

filter: keep


text:
Exitoso dos dia di e Campeonato Nacional di artistic swimming Continue reading
Category Archives: Sports
Cu ayudo di St. Sportsubsidie Aruba Ilya Stetsenko lo representa ahedrez di den e Campeonato Continental Absoluto na Uruguay
Cu ayudo di St. Sportsubsidie Aruba Ilya Stetsenko lo representa ahedrez di den e Campeonato Continental Absoluto na Uruguay Continue reading
Delegacion di Dam cu bon papel den e torneo ABC 2018 na Corsow
Delegacion di Dam cu bon papel den e torneo ABC 2018 na Corsow Continue reading
Resultadonan di Baseball Clasico Aruba 40+di siman, The New Arrival Bombers ta gana Salo Park 5-1 den tremendo wega
Resultadonan di Baseball Clasico Aruba 40+di siman, The New Arrival Bombers ta gana Salo Park 5-1 den tremendo wega Continue reading


text:
Na caminda pa Weganan Suramericano Hubenil 2013 Pa prome biaha den historia cu e Weganan Suramericano Hubenil 2013 lo ser organisa, caminda e ciudad di Lima Peru, lo ta e anfitrion di e magno evento deportivo aki. Continue reading
Category Archives: Sports
Landadornan Arubano Jordy Groters y Mikel Schreuders pa participa den Campeonato Mundial Juvenil na Dubai
Landadornan Arubano Jordy Groters y Mikel Schreuders pa participa den Campeonato Mundial Juvenil na Dubai Dia 26 di Augustus próximo lo inicia e di 4 edicion di FINA su Campeonato Mundial Juvenil di landamento Continue reading
Brazil Taekwondo Stichting a celebra 19 anja di existencia cu un dia di famia na Baby Beach.
Brazil Taekwondo Stichting a celebra 19 anja di existencia cu un dia di famia na Baby Beach. Diasabra ultimo Brazil Taekwondo Stichting a organisa un dia di famia pa su miembronan, atletanan y nan famianan na Baby Beach den celebracion di nan di 19 anja di existencia. Continue reading
Tres atleta di biljart lo sali pa Campeonato Panamericano Bola 8 y Bola 10 na Buenos Aires, Argentina
Cu ayudo di Comision di Subisdio Tres atleta di biljart lo sali pa Campeonato Panamericano Bola 8 y Bola 10 na Buenos Aires, Argentina Diahuebs awor 22 di augustus tres atleta den e deporte di biljart lo sali rumbo pa Buenos Aires Argentina unda nan lo ta compitiendo den e Campeonato Panamericano di Bola 8 y Bola 10. Continue reading


text:
Lider di Fraccion di POR, Marisol Lopez-Tromp, durante conferencia di prensa a elabora riba e tema social, un tema cu ta hopi cerca di su curason y cu semper ta keda uno actual.
El a bisa cu un di e leynan cu tin hopi prioridad pa nan ta esun di Defensor di Pueblo
(Ombudsman) y mas ainda Kinder Ombudsman cu ta Defensor di Mucha. E punto importante aki ta riba agenda pa bay wordo trata pronto den un comision fiho.
Tur miembro di Parlamento lo haya un bista total den tur e trabounan cu a bin ta tuma luga den ultimo añanan riba e topico aki mirando cu ta trata di un ley den preparacion pa basta aña caba y ta cla pa bay wordo trata den reunion publico den Parlamento.
Na momento cu esaki sosode y e keda aproba, instancianan imparcial manera presidentenan di Hof, Raad van Advies y Rekenkamer por wak e diferente candidatonan pa e funcionnan di Defensor di Pueblo y Defensor di Mucha. E personanan aki lo mester traha den un forma imparcial pa nos pais y lo atende casonan di inhusticia cu lo por tin of casonan cu ta rekeri investigacion.


text:
Recientemente ATIA a tuma nota cu gobierno a anuncia algun decision cu lo bai na vigor Januari 2017. Gobierno den pasado tawata informa comercio di su decisionnan pero parce cu esei ta pertenece na pasado.
Comercio cu ta luchando den un economia cu actualmente no ta creciendo y cu un gran cantidad di negoshi chikito y mediano luchando, sin mas ta dicidi aumenta e gasto di salario cu 2%. E salario no ta aumenta solamente pa esnan cu e salario stipula pa gobierno pero automaticamente pa esnan cu ta ariba esaki tambe cu consecuencia comercio ta wordo confronta cu un aumento di gasto imponi den un tempo y anja cu por ser catogoriza sigur como dificil.
ATIA semper ta dispuesto pa duna su punto di vista y dialoga pa jega na compromisonan na beneficio di nos economia y nos clima di inversion. Lamentablemente tal dialogo no ta tuma luga mas y gobierno ta impone ariba comercio gasto sin tene consideracion cu e efecto cu esaki por tin ariba empleo y inflacion y ta significa un aumento di gasto ariba negoshinan.
ATIA tambe a tuma nota cu e prijs di awa y corriente lo bai baha na un forma desproporcional pa negoshinan na Aruba. Atrobe comercio ta ricibi un reduccion chikito di locual lo ser compensa? Cu e acto aki ta parce cu gobierno ta duda den e mecanismo di control di prijs na Aruba y e effecto cu un mercado liber competitivo tin. Na parecer di ATIA dunando comercio un parti igual na locual ta duna e consumidor priva lo tin un efecto multiple y hopi mas grandi ariba inversion, inflacion, empleo y sobreviviencia di negoshi na Aruba. Ademas, lo manda un senjal cu negoshinan por tin confianza den e temporada nos dilanti. Gobierno ta manda un senjal net al contrario door di unilateralmente dicidi gasto y manejo economico pa comercio.
ATIA ta preocupa cu e tendencia aki y ta urgi gobierno pa tene bon cuenta cu nos mester crea un vision cu ta duna confianza. E senjal ricibi cu e decisionan aki tin e efecto contrario y ta confundi comercio na Aruba.


text:
Avior Airlines ku buelo inougural for di Valencia i Maracaibo pa Kòrsou
WILLEMSTAD- 17 aprel 2015: Entrante 17 di aprel 2015, e kompania di aviashon Avior Airlines a kuminsá ku buelo dos bes pa siman entre Valencia, Venezuela i Kòrsou i tambe riba e mesun dia for di Maracaibo, Venezuela pa Kòrsou. Avior Airlines ta bulando pa Kòrsou for di 2006 ku buelonan for di Caracas, Venezuela pues esaki lo bira un ampliashon di e skema aktual di Avior Airlines pa Kòrsou. Na yegada di e promé buelo a hiba palabra Minister di Desaroyo Ekonómiko, sr. Stanley Palm, Vice Presidente di Komersialisashon di Avior Airlines, sr. Gibson Preziuso Urbaneja i tambe CEO di Curaçao Airport Partners(CAP) sr. Ralph Blanchard.
E buelonan lo ser efektuá riba tur djaluna i djabièrnè den forma di sirkulo:
Avior Airlines lo hasi uso di un boeing 737-200 ku un kapasidat di 108 stul. Pues esaki lo nifiká un kantidat di 432 stul pa siman. Venezuela ta un merkado importante pa Kòrsou for di kua aktualmente nos ta risibí kasi 100 mil turista pa aña. Pa loke ta trata e promé kuartal di 2015 e merkado aki a konosé un kresementu di 47%.
CTB i CAP ta yama Avior Airlines un kaluroso bon bini i ta spera di por konta ku un fluho di turista kontinuo for di Valencia i Maracaibo.


text:
CTB a repartí 226 sertifikado entre kursistanan ku a finalisá programa di training intensivo
WILLEMSTAD- 5 novèmber 2014:- Durante un selebrashon festivo Ofisina di Turismo di Kòrsou (CTB) a repartí 226 sertifikado entre e kursistanan ku a finalisá un programa di training intensivo di seguridat. E programa a konsistí di dos trayekto di training unu básiko kual a tuma lugá na sèptèmber i un trayekto avansá kual a tuma lugá 3 ku 4 di novèmber último. Un total di 60 di e kursistanan ku a sigui e promé trayekto a pasa tambe den e di dos trayekto di training. E programa di training a keda duná pa dr. Peter Tarlow ku ta un orador mundialmente konosí i un eksperto riba e impakto di krímen i terorismo riba industria turístiko i sr. Jason Keller ku ta konosí pa su eksperensia riba e tereno di seguridat personal. Durante di e selebrashon a hiba palabra Minister di Desaroyo Ekonómiko, sr. Palm, Presidente di POLITUR, sr. Josefa i dosente di e programa di training dr. Peter Tarlow. E kursistanan a risibí nan sertifikado na man di Minister Palm.
Meta prinsipal di e programa di training ta pa oumentá e nivel di konsiensia tokante medidanan di seguridat i protekshon, alabes perfekshoná e trabounan pa di e forma ei kontribuí na un ambiente mas sigur tantu pa e empleado komo esnan ku ta bishitá nos isla. Ademas di esaki e training a yuda e partisipante pa e ta mihó prepará pa identifiká, enfrentá i respondé riba menasanan direkto i indirekto. Tambe e training a prepará e partisipante pa diserní kada situashon i prevení insidentenan ku por perhudiká bida di e empleado, bida di e bishitante i e imágen di nos industria turístiko den su totalidat. E gruponan ku a partisipá na e promé trayekto di training a konsistí di POLITUR, Kuerpo Polisial Kòrsou, Konsulado Merikano, duana, imigrashon, agentenan di seguridat na aeropuerto, haf, hotèl, playa i tambe diferente personal di seguridat privá ku ta laborá den e arianan turístiko. Na e training avansá a partisipá: imigrashon, Kuerpo Polisial Kòrsou, POLITUR, personal di CPA i CAP.
E promé trayekto a konsistí di diferente tópiko manera entre otro: (1) seguridat di turismo i servisio na kliente, (2) seguridat di turismo i diferente kultura, (3) seguridat di turismo i e industria turístiko, (4) turismo i terorismo, (5) turismo i desaroyo di komunidat i (6) komportashon di e bishitante. Durante di e training avansá a konsentrá riba: (1) e arte pa skucha ku atenshon pues trata na konsentrá riba loke e turista ta bisa, (2) e body language di e personal di seguridat, e importansia di kontakto ku wowo, mustra atenshon i empatia ora ta trata ku e turista, (3) problemanan ku por afektá seguridat di e turista i (4) importansia di un bon relashon entre polis, sektor di seguridat i sektor di turismo. E promé trayekto a konsistí di un parti teorétiko i práktiko, e di dos trayekto a konsistí di un parti teorétiko so.
Durante di e selebrashon a hasi uso tambe di e oportunidat pa duna rekonosementu na 2 agente di POLITUR, sr. Nelson Janzen i sr. Milangelo Leito komo muestra di apresio pa nan asistensia ekstraordinario na algun turista Brazilero ku a pèrdè nan pertinensianan ku a keda hòrtá. Minister Palm a hasi entrega di un award di "Dushi Hende" na e dos agentenan.
CTB ta gradisí Curaçao Ports Authority, Curaçao Airport Holding i Curaçao Airport Partners pa nan kontribushon na realisashon di e promé trayekto di training. E programa di training di seguridat aki a yuda ekipá empleadonan ku e hèrmèntnan nesesario pa atendé insidentenan ku por tin influensha direkto riba nos industria turístiko.


text:
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi manera Sanātana Dharma (un termino sanskrit nifikando "lei di enernidat") dor di su siguidornan. Typonan generiko di Hinduismo ku ta purba di akomoda un variedat di bista kompleho manera Hinduismo Vediko te ku tradishon di bhakti, i tambe den Vaishnavismo. Hinduismo tambe ta inklui tradishonan yogiko anto un gran kantidat di "moralidat diario" basá riba e kerementu di karma anto normanan societal manera kustumbernan di kasamentu. Hinduismo ta formá di tradishon nan diverso anto no tin un fundadó uniko. Entre su raisnan ta e religion historiko di Vedic di India durante e era di heru, anto basá riba esei Hinduismo mayoria biaha ta wordu konsidera komo e religion mas bieu bibante of e "tradishon mas bieu ku ahinda ta wordu praktika" Demographikamente, Hinduismo ta e religion di tres of di quater mas grandi na mundu despues di Christianismo, Islam anto posiblementy Buddismo, ku mas ku 1.000.000.000 di adherente, di kua approksimadamente 1 bion, ta bibá na e rebublika di India. Otro poblashonan signifikante ta na Nepal (23 míon), Bangladesh (14 míon) anto e isla Indonesia di Bali (3.3 míon). Un kantidat grandi di teksto ta wordy klasifika komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti Theología, Filosofía anto Mitologia, anto ta duna informashon tokante and provide information tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antuguedat. Otro skriptura importante ta e Upanishadnan, Purāṇa-nan anto e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia special.


text:
Kolegio Ehekutivo ta pèrkurá pa e gobernashon diario di Boneiru. Nan ta prepará i ehekutá desishonnan di Konseho Insular. Kolegio Ehekutivo mes tambe ta outorisá pa tuma desishon, manera e dunamentu di pèrmit di konstrukshon òf e seramentu di kombenio ku kontratista. Kolegio Ehekutivo ta haña sosten den e tareanan aki di su organisashon di ámtenar, bou di guia di sekretario insular.
E relashon entre miembronan di Konseho Insular, diputadonan, gezaghebber i ámtenarnan ta komparabel ku e polítika nashonal hulandes: gobièrnu ta goberná i Tweede Kamer ta kontrolá. Pa Boneiru esaki ta nifiká ku e kolegio di gezaghebber i diputadonan ta goberná i Konseho Insular ta kontrolá i disidí. E ámtenarnan ta ehekutá e trabou i desishonnan. Nan ta aktua di e manera aki komo un representante direkto di e siudadano. Kolegio Ehekutivo ta reuní tur djarason. Bo por haña e desishonnan ku Kolegio Ehekutivo ta tuma bou di e boton (Desishonnan).


text:
ORANJESTAD (AAN): Experience San Nicolas ta tuma lugar diadomingo awor dia 1 di October 2017. E biaha aki ta para keto ariba nos mascotanan. Ariba e dia aki tin workshop na Cosecha y un “ “Anniversary Challenge” na Museum of Industry. Sigui lesa pa mas detaye di e dia aki.
Museum of Industry ta habri entre 10:00 am y 2:00 pm pa duna henter comunidad e oportunidad pa bin tuma parti na nos “Anniversarry Challenge” unda door di contesta 5 pregunta bo por participa pa gana diferente premio. Probecha di pasa diadomingo awor y disfruta di e special prijs di entrada. Check nos Facebook page Museum of Industry Aruba.
Community Museum ta situa schuins di parada di bus grandi na San Nicolas. E museo tambe lo ta habri di 10:00 am – 2:00 pm. Ariba e dia aki dos persona ta drenta na prijs di uno. Bishita e hoya di museo aki cu sigur lo hibabo back den tempo. Pasa wak kico a ser agrega den e coleccion.
Cosecha tambe ta un di e venues di e dia aki. Cosecha tin un workshop gratis ariba e dia aki, unda bou di guia di artesano Kala, ta bay traha cu papel di corant un schaal.
E schaal lo ta den forma di turtuga en conexion cu dia Mundial di Animal. Tambe lo por decora e schaal cu verf segun propio inspiracion. Abo ta cla pa siña algo nobo y traha un piesa di man? Join Cosecha y Kala di 11.00 am – 13.00 pm y registra via arubacosechasn@gmail.com. Tienda di Cosecha ta habri di 10.00 am – 14.00 pm.
E tiendanan y lugarnan di come cu tambe ta habri ariba e dia aki ta: O’neil Caribbean Kitchen,Joy’s Restaurant, El Gallo Rojo, WEMA, Alankar, JM Enterprises, La Aruba Store.
Sigui nos ariba nos pagina di facebook “ Experience San Nicolas” y keda na altura di nos siguente actividad. Marca bo agenda di awor caba pa diasabra 25 di november 2017 pa e delaster Experience San Nicolas di aña 2017.


text:
Despues di algun siman e campaña “Cambia, Spaar y Gana!” di Nagico Insurances a culmina cu un evento pa selecta e ganado di e premio mayor; Gasolin pa henter 1 aña gratis.
Den presencia di varios empleado, e conocedo presentador Ivo Yanez a guia e proceso y despues di tanto espera, a revela cu e gran ganado den persona di Humphrey Harold De Cuba. Humphrey lo gosa di henter un aña di gasolin gratis.
Durante e campaña di Nagico, clientenan existente y clientenan nobo cu a cambia pa Nagico, fuera di gosa di prijsnan competitivo, servicio superior y Road Service 24/7, tambe por a participa pa asina gana centenares di premio. A otorga un total di mas cu 300 premio, entre nan (inclui algun di e premionan).
Nagico ta agradecido cu e acogida di e campaña y e oportunidad pa conecta cu asina hopi cliente cu a bishita oficina pa busca nan premio durante e campaña.
“Nos meta ta pa surpasa expectativa di nos cliente mas hopi posibel. Esey ta nos obhetivo semper y nos ta sumamente contento cu nos clientenan tabata central den e campaña aki.” Asina Rhona Noguera, Marketing Coordinator a splica. “E ta hopi facil pa bira un cliente di Nagico y tambe spaar 15% of mas ariba bo seguro di auto. Djis manda bo copia di polisa, copia di rijbewijs na e whatsapp di Nagico 592-3378, of email nos na [email protected], tambe por yama na 5887000, of pasa na un di nos oficinanan na Savaneta of Dakota. Nos kier a invita tur persona pa like nos pagina di Facebook pa asina keda pendiente di mas campaña y premio na caminda durante aña 2018.” Rhona Noguera a termina.
Nagico Insurances ta yama pabien un biaha mas na Humphrey Harold de Cuba y tur e otro ganadonan di e diferente premionan durante di nan campaña.


text:
Pisas: Minister Kid Martina ta sostené e trayekto ku a kana pa a yega na “ICUC International BV” komo e universidat ku mester bai duna e kurso aki?
Karta entregá: https://www.scribd.com/document/337045581/Minister-ta-sostene-e-trayekto-ku-a-kana-pa-a-yega-na-ICUC-International-komo-e-universidat-ku-mester-bai-duna-e-kurso-aki
Apresiabel señor Minister,
Na inisio di bo karera komo minister di hustisia, ta bon pa nos sa, kiko ta sr. Ornelio Martina jr. su posishon pa loke ta trata e trayekto tan diskutí di 5.6. mion florin pa un universidat riba papel i no operashonal, ehekutá e trayekto di un kurso na nivel di “Bachelor” pa kuerpo polisial. Pueblo di Kòrsou ta hopi indigná i rabia pa e forma no transparente i ekskluyendo nos Universidat Nashonal (UoC) i skol di polis (ORV) i ta otorgá e trabou aki na un universidat ku no ta operashonal.
Nos a tuma nota den prensa ku minister di enseñansa a firma un dekreto ku ta indiká ku ORV tambe por duna “Bachelor Opleiding” na polis, UoC tambe a duna di konosé ku nan ta dispone di tur konosementu, infrastruktura i kontaktonan ku universidatnan den region i na Hulanda pa por duna e kurso aki.
Tantu ORV i UoC debí ku ya nan ta dispone di un infrastruktura i dosentenan kalifiká por duna e kurso aki na un suma muchu mas abou ku e 5.6 mion ku e universidat riba papel a kobra gobièrnu di Kòrsou. Un entrada èkstra pa ORV òf UoC dunando e kurso aki lo tin un efekto finansiero ku lo trese benefisiosonan den futuro den sentido ku lo por sigui ofresé e kurso di “Bachelor” aki na otro kuerponan uniformá.
Teniendo kuenta ku e puntonan ariba menshoná, nos ta hasi minister Martina e siguiente preguntanan;
- Minister ta di akuerdo ku mester bin un kurso di “Bachelor” pa kuerpo polisial?
- Minister ta sostené e trayekto ku a kana pa a yega na “ICUC International” komo e universidat ku mester bai duna e kurso aki?
- Minister ta di akuerdo ku no a tene un destaho públiko pa un proyekto ku ta kosta 5.6 mion florin?
- Komo minister di hustisia minister ta aprobá ku minister di finansa ta firma un “Beschikking Achteraf” pa no a tene un destaho públiko?
- Minister ta haña ku ta korekto ku a ekskluí ORV i UoC for di e trayekto aki?
- Minister por informá Staten kon minister tin pensa di lo bai ehekutá e proyekto aki. Lo kontinuá ku e trayekto manera ku a atendé kuné te ku awor òf minister si lo bai kana un trayekto korekto?
- E minister anterior di hustisia a firma of duna enkargo na ORV pa firma e akuerdo di trabou ku “ICUC International”, no opstante ku Parlamento a pidi un investigashon di Kontrolaria General?
- Minister por informa si “ICUC International” a risibi pago kaba?
Nos ta konsiderá ku mirando e inkietut i rabia ku ta reina bou di pueblo di Kòrsou pa e forma kon gobièrnu kier duna un universidat riba papel i no operashonal 5.6 mion florin, ku e preguntanan aki meresé klaridat na representashon di pueblo. Nos ta spera ku e karta aki no mester warda mas ku seis (6) siman pa wòrdu kontesta.
Atentamente,
Gilmar “Pik” Pisas
Miembro di Parlamento
Frakshon di MFK


text:
Un pack (carpeta) donde contiene varios juegos de yugioh para gba mas emulador :)
Las cuales son
Juego Idiomas
Yu Gi Oh 7 Trials to Glory Japones,Ingles,Aleman,Frances,Italiano y Español
Yu Gi Oh Destiny Board Traveler Español,Frances,Ingles,Aleman y Italiano
Yu Gi Oh Dungeon Dice Monsters Ingles y Español
Yu Gi Oh Duel Academy Ingles
Yu Gi Oh Rehsef Of Destruction Ingles,Aleman,Italiano,Frances y Español
Yu Gi Oh The Eternal Duelist Soul Ingles
Yu Gi Oh The Sacred Cards Ingles,Aleman,Italiano,Frances y Español
Yu Gi Oh Ultimate Masters Edition Japones,Ingles,Aleman,Frances,Italiano y Español
Yu Gi Oh World ChampionshipTournament 2004 Español
Yu gi Oh Worldwide Edition Japones,Ingles,Aleman,Frances,Italiano y Español


text:
Diahuebs dia 15 di Juni, e hoben di 24 aña, Bryan Dirkz a defende su tesis na Universidad di Aruba. Bryan a termina su estudio como parti di e programa di Marketing na e Facultad di Finansas, Economia y Marketing.
Bryan mester a haci proyecto di investigacion na un compania local, cual a tabata riba e topico di “Customer Satisfaction”. E tesis mester a wordo defendi dilanti e panel cu a consisti Sra. Marushka Andrews, Sra. Carolien Gaarthuis y Sr. Gregory Johnson, e Managing Director di Aruba Vision Center, cual a guia Bryan durante di su proyecto di investigacion na e compania ariba menciona.
E titulo di Bryan su tesis tabata “The Study of Customer Satisfaction among Aruba Vision Center Customers”. Es decir, e investigacion aki tabata relata na e satisfaction pa cu e servicio cu Aruba Vision Center ta ofrece.
Pa medio di un cuestionario, Bryan a logra colecta informacion di e clientenan di Aruba Vision Center y a procede na analisa esaki.
Por bisa cu e resultado di e investigacion aki tabata uno satisfactorio pa Aruba Vision Center, mirando cu e resultadonan a duna un bista na e percepcion di e clientenan di Aruba Vision Center, como tambe e areanan di cual lo por mehora y asina sigui crece como e optica di mas grandi riba nos isla.
Un palabra di pabien ta bay na Bryan Dirkz cu a gradua como Bachelor den Marketing na Universidad di Aruba, Bryan ta conseha na e studiantenan cu lo kier sigui un estudio academico pa por sigui cu nan meta y cu hopi perserverancia y dedicacion, nos studiantenan tambe lo por logra nan metanan.


text:
Brazil Taekwondo Stichting a sali Best Team na e ultimo Campeonato di 2017.
Diasabra ultimo San Nicolas Taekwondo Foundation bou liderasco di Master Eric Barry a organisa
e ultimo Campeonato di 2017. Brazil Taekwondo Stichting su team di Train Hard Fight Smart a
gana e copa di Best Team.
Monica Pimentel a scoge e team di 7 atleta y Maelynn Fradl ta e unico di e team cu a perde su pelea
contra di Kaylon Bislip kende no a duna Maelynn Fradl mucho espacio pa score punto. Awo cu
Maelynn Fradl a perde contra di Kaylon Bislip ta pone cu Maelynn Fradl ta bay bin bek pa su revancha
na 2018. Joshua Klaber y Rasheed Lowe a dicidi di tuma un descanso pa bin bek na 2018. Monica
Pimentel ta masha contento cu e resultadonan di e team completo cu a participa.
Brazil Taekwondo Stichting su team y directiva ta manda un pabien na tur e atletanan cu a participa na e ultimo campeonato di San Nicolas Taekwondo Foundation y por spera mas di Brazil Taekwondo Stichting den 2018.


text:
For di Hulanda, nos amigo Augustin Stamper ta opiná lo siguiente: “Ta di lamentá ku e deklarashonnan di presidènt di Venezuela bou nos poblashonnan den Karibe NO ta wòrdu tumá na serio i hopi di nos hendenan ta tum’é komo un loko. Esaki ta un eror grandi pa motibu ku presidente Hugo Chavez a kambia e leinan konstitushonal di Venezuela. Un kambio drástiko ku ta hasi su persona keda presidente te na morto. E tin hopi infl uensia den Karibe i tambe den un parti importante di Latino Amerika, amigu di paisnan ku ta enemigo di Estadonan Uní di Merka.
Awor ku e ta presidente pa bida largu, e NO por keda advertí mas den direkshon ku nos isla(nan) geográfi kamente ta pertenesé na Venezuela i NO na Hulanda. Si e mes NO ke mas, awor e mester bai aktua, NO ta ked’é otro. E mester bai kumpli pa tene su krebilidat haltu bou di su pueblo ku a dun’é e konfiansa pa dirigí destino di e pais Venezuela. Nos mundu defi nitivamente NO ta un paraiso. Tin indikashonnan hopi serio ku nos planeta ta rotando serka di e portanan di fièrnu, anto leu for di e portanan di shelu. Chavez lo mester bai kumpli ku loke el a bin ta primintí i advertí, un konflikto armá den e region Karibense i e kontinente Amerikano ta parse algo ‘inevitable’, pa despues esaki desemboká den e tersera guera mundial. Si nos mundu ta un paraiso, anto e ora ei so lo tin motibunan pa bisa ku Chavez ta loko.
Augustin Stamper
Tel. 0031-6-28774982
NOTA di ARCO: Chavez no ta loko, ni nos amigu Stamper tampoko. Pero ban keda positivo. Venezuela a firma un ‘grensverdrag’ ku Reino Hulandes.


text:
KRALENDIJK – Djabièrnè, dia 1 di sèptèmber 2017 señor Harlton Emerenciana, kariñosamente yamá Onnie a selebrá 10 aniversario den servisio di Gobièrnu di Boneiru.
E selebrashon festivo di e hubilario a tuma lugá den presensia di famia i koleganan, diputadonan Edsel Cecilia, James Kroon i Hubert Martis na direktorado pa Komunidat i Kuido na Kaya Neerlandia 41.
For di 1 di aprel 2006 te 2 di yüli 2007 Onnie a wòrdu nombrá komo diputado di gobièrnu di Boneiru. I na aña 2007 e la kuminsá traha na SEK e tempu ei komo ámtenar di Enseñansa Obligatorio.
Di 9 di mart 2009 te 26 di mart 2010 Onnie a bira miembro di Staten di Antia.
Onnie tabata tambe miembro di konseho insular durante di 2010 te ku 2011 i di 2014 te ku 2015.
Despues di e temporada aki Onnie a bin traha bèk den e funshon kual e la wòrdu nombrá i ta ehersiendo e funshon te ainda.
Hefe direkto di Onnie, sra. Ally Pourier-Beukenboom a inisiá su spich dunando Onnie pabien di kurason ku su 10 aña di servisio den gobièrnu di Boneiru, komo ámtenar di Enseñansa Obligatorio. Sra. Pourier-Beukenboom a bisa ku
tempu ku Onnie a bini for di Hulanda e la kuminsá traha na FKPD komo direktor. Despues Onnie a bai traha na FORMA komo lider di proyekto “Sociale Vormingsplicht”. Pa ku e parti di trabou komo ámtenar di Enseñansa Obligatorio sra. Pourier-Beukenboom a bisa ku Onnie ta un persona ku un bon kurason ademas e ta un persona ku gusta yuda otro hende. E no por wak ora ku un hende pasa den nesesidat i mui en espesial un mucha. E ta kla pa yuda. E ta un hende hopi sosial.
Tambe Onnie tabata i ta den diferente organisashon, i ta hasi menshon di algun manera:
- Special Olympics (presidente)
- Fundashon Tene Boneiru Limpi (Presidente)
- Boneiru Duradero huntu ku Sharon Bol
- Dia 1-7-2016 a tuma Marshe di Playa over. E ta e motor tras di esaki.
Sra, Pourier-Beukenboom a bisa ku Onnie tin un pashon grandi pa kultura i naturalesa.
E aña aki e la risibí e Sambarku di Estímulo.
Tambe Onnie a organisá i duna diferente kurso riba e tereno di agrikultura.
E ta un mucha di Bará di Karta manera e sa yama su mes.
Na e okashon aki diputado sr. Edsel Cecilia a ekspresá su gratitut na e hubilario i a para ketu na e karera di trabou di e hubilario, aportando na komunidat i gobièrnu di Boneiru. Mary Tjin-Asjoe na nòmber di direktor di direktorado Komunidat i Kuido, kende no por tabata presente na e okashon aki, a bisa ku10 aña ku no tabata fásil, pasobra tabata Onnie so komo e úniko “Leerplicht Ambtenaar” pa hinter Boneiru.
Banda di dje, esun ku ta haña tur e problemanan, pakiko e mucha no por bai skol, òf no ta wòrdu aseptá mas na skol. Onnie a hasi tur su esfuerso posibel i huntu ku tur partnernan den vèlt, a mustra e nesesidat, pa bini ku un leerplichtambtenaar mas, kaminda boso por parti e tareanan, i e skolnan. Esaki ta un bunita logro, segun direktora sra. Silvana Janga-Serfilia
Luego a nombra tres for di e hopi kualidatnan ku Onnie tin.E promé kualidatnan di Onnie ta: dedikashon i perseveransia. Onnie tin hopi dedikashon pa su trabou. Ni maske den kuantu tribulashon Onnie pasa, Onnie ta keda di “focus” ku ta pa e mucha eifó, pa e pueblo eifó e ta traha. Ora ku Onnie ke logra un kos e ta bai p’e! E di dos sèt di kualidatnan ta: trankilidat i positivismo. Onnie ta reflehá trankilidat. Tambe direktor a hasi menshon di Onnie su pashon pa kunuku i su proyekto di Marshe di Playa. Finalmente direktor ta konsehá Onnie pa: Sigui ku e bon trabou. Sigui kere den loke bo ta hasi, i semper lo bo logra. Ku Dios padilanti, E mes lo
mustra bo i ponebo kaminda ku bo mester ta.
Pa konkluí Onnie den su spich a gradisí señor Dios, su famia i koleganan pa e sosten risibí durante añanan ku a transkurí. Finalmente e hubilario Onnie ku su invitadonan den presensia di diputadonan Cicilia, Kroon, Martis,famia i koleganan a brinda na e okashon tan spesial aki.
Tabata diputado Cecilia ku a hasi a entrega na nòmber di gobièrnu di Boneiru di e sèrtifikado di rekonosementu i e ènvelòp


text:
Ceramento di SVb su Callcenter
Banco di Seguro Social Aruba SVb ta anuncia cu en conexion cu trabaonan di mantencion, su callcenter pa notifica AO (527-2782)ta cera den e proximo weekend riba diasabra 13 y diadomingo 14 september 2014.
Notificacion di AO (meld ziek) mediante 527-2782 riba e dianan aki no ta posibel. Dialuna 15 di september e Callcenter ta habri na e orario normal atrobe, y tur notificacion di AO lo wordo tuma pa e dianan anterior.
E sistema di Webportaal di SVb tampoco ta disponibel mientras e trabaonan di mantencion ta tuma luga.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
E enfoke di ladronisianan den kas ta un di e puntonan klave di Ministerio Públiko (OM) BES den e kombatimentu di kriminalidat.
Den 2009 a kuminsa un proyekto den kolaborashon ku polis i e Instituo Forénsiko Ulandes (NFI) ku mester kondusí na un prosentahe mas haltu den solushoná kasonan di ladronisianan den kas. Den esaki a buta atenshon spesifikamente riba investigashon pa ku DNA i marka di dede. Asinei e chèns di gara e ladronnan ta hopi grandi.
E maneho di e sitio di e deltio (pa sigurá e rastronan ora di un ladronisia) i e kalidat di e denunsia tambe ta faktòrnan ku ta hunga un papel den esaki.
Den 2013, Ministerio Públiko lo keda gestioná rígidamente riba kumplimentu di e áfspraknan i obligashonnan den e proyekto aki. Lokual lo kontribuí na esaki ta ku e kapasidat di reshershinan di polis riba e islanan BES lo bira mas fuerte i e ora ei por empeñá un kapasidat di rastreamentu pa solushoná ladronisianan den kas i rastreá sospechosonan.
Banda di e enfoke di ladronisianan di kas, Ministerio Públiko ta informá bo ku plaser pa kuprevenshon, e prevenshon di ladronisiannan den kas, i kiko bo por hasi pa yuda polis.
- Wak bo propio kas di un manera krítiko. Tin lugánan kaminda bista ta malu, manera un bentana ku un mata su dilanti òf un pòrch sin lus? Soru pa tin basta lus pafó di kas i snui tur mata ku ta kresewelt; hop biaha ta kibra drenta di e parti djatras. Pensa kisas pa instalá un lus ku ta sendé sea ora nochi tak ai of ora ku tin moveshon.
- Soru pa lus i bista!
- Menos chèns riba kiebro ora ku bo tin bon skarní ku slòt.
- Si bo mira personanan sospechoso den bo bario, hendenan ku no ta na kas den bo bario i ku tin hopi atenshon pa kasnan den e bario, bel polis mesora. Pone atenshon riba kon nan ta mustra i den kua direkshon nan a bai, pa bo por informá polis. Skibi e marka i plachi di number di un eventual vehíkulo. Ta di importansha pa yama lo mas pronto posibel, mirando ku un ladron mester di un par di minüt so pa hasi su kos i sigui bai. Dor di bo mèldu polis por yega na e sitio lihé i gara e ladronnan. Mihá bel pornada djes biaha, ku un biaha di menos!
- Sera bentana- i portanan bon, sera nan na yabi i warda e yabinan, hasta si bo ta bai djis un ratu so.
- Hasi uso di taimer riba bo lusnan na kas. Hopi biaha hende ta bai kas den kareda di dia pa yega bek ora ya ta anochi den un kas sukú. Esaki ora ku lusnan den i rondó di e kas por yuda prevení kiebronan.
- Soru pa bo no tin un kantidat grandi di sèn den kas.
- Warda papel- i prendanan balioso bon den un seif chikí of hür un seif na banko.
- Pone bo ophetonan maner lèptòp i telefònnan karu, pero por ehèmpel tambe bo kartera i yabinan di outo, for di bista di paseantenan.
- Registrá i saka potrèt di bo poseshonnan kostoso. Skibi marka, tipo i number di serie di lèptòp, tabletnan, iPadnan, telefònnan, televishonnan, etc. Esaki por yuda polis pa haña bo poseshonnan bèk.
Soru pa no tin rekursonan na bo kas ku ladrònnan por husa pa subi drenta bo kas. Warda klikonan i trapinan.


text:
Palm Beach – Diaranson mainta polis a bay e pier situa entre Riu Palace cu Hilton.
Na e pier, nan lo tawata biniendo aden cu dos persona cu a wordo gedal pa boto.
E accidente a pasa ariba lama, aparentmente ta trata di dos boto. Un lo tawata lastrando tube, cu e 2 turistanan ariba dje.
Dado momento un otro boto lo a dal e tube, cu e turistanan ariba dje.
Esnan ariba e tube tawata un cabayero y un dama, e cabayero a wordo treci canto cu e boto mes.
Mientras e dama lo a wordo treci canto cu floating bed.
Na tera personal di ambulance y tambe polis tawata warda y mes ora a cuminsa yuda ora ambos a yega.
Despues di atende cu nan na e sitio, ambos a wordo hiba Hospitaal.


text:
TRABOUNAN A START PA DRECHA STADION ERGILIO HATO Danki na finansiamentu di gobiernu Korsou.
Wega Korsou vs Bolivia 23-26 mart 2018 por tuma luga den SDK.
Danki na yudansa finansiero di gobiernu di Kòrsou e trabounan a start djaluna último 12 februari 2018 i lo terminá apróksimadamente 1 mart 2018.
Manera nos tur sa Stadion Ergilio Hato for di Novèmber 2016 no por ser usá pa weganan di Futbòl ya ku e yerba artifisial a ser dañá durante un konsierto ku a tuma lugá den SDK.
Despues di hopi lucha i ku koperashon di gobiernu e trabounan a kuminsá. Den komienso di mart e deporte Rei Futbòl lo por bolbe kuminsá hasi uso di nos stadion Nashonal.
E trabounan ta tumando lugá den 4 fase kaminda a parti e velt den 4 pida i ta lanta e yerba fase pa fase pa asina por drecha e supervisio ku a ser dañá. Tanten ku ta drechando e parti abou di e yerba di e promé parti ta kita e yerba di e di 4 parti pa e tambe wordu drechá. Despues ku e parti abou di fase 1 ta kla drechá ta bòltu e yerba bèk i poné na su luga. Asina lo sosodé ku fase 2,3 I 4 tambe.
E trabou total aki ta spera di ta kla pa 1 mart 2018. Ku esaki tambe weganan di futbòl por bolbe tuma lugá den SDK. I preparashonnan pa e weganan di nos selekshon Nashonal di dia 23 i 26 mart próksimo kontra e selekshon di Bolivia lo por tuma lugá den nos stadion Nashonal.
Un danki ta bai na gobiernu di Kòrsou, Edelgras, CWM i tur esnan ku a hasi posibel ku futbòl por bolbe hasi uso di SDK. Tabata ku esfuerso grandi di e Presidente di FFK e trabounan por a kuminsá na tempu pa asina pa otro luna futbòl por bolbe kuminsá hasi uso di nos stadion Nashonal. Despues di mas ku 1 aña i 4 luna ku e vèlt tabata dañá.
Un danki tambe ta bai na Fundashon Barika Hel I Stadion di Subt kaminda tur nos weganan di kampionato a tuma lugá i lo sigui tuma lugá repartí entre stadion di Subt I Stadion Ergilio Hato.
Fanatikonan di futbol prepará boso pa por wak nos weganan di kampionato i e gran enkuentro di nos selekshon Nashonal vs Bolivia na mart próksimo.
Adhunto por tira un bista riba e foto kaminda ta ilustrá ku e trabounan a kuminsá.


text:
Banco Central recientemente a saca un rapport unda cu basicamente ta bisa cu e crecemento economico premira pa aña 2017 ta grandemente basa riba e inversionnan den reconditiona e refineria pa su re-apterura. E situacion aki ta pone cu Parlamento for di punto di bista di e presupuesto di pais Aruba tin e deber y obligacion di basicamente monitor con un inversion asina grandi y importante pa pais Aruba ta canando. A base di esey Andin a dicidi di invita RDA y CITGO pa reuni cu e Comishon pa asina por haya mas informacion.
Segun Parlamentario Bikker un par di siman pasa e Comishon a reuni cu Refineria di Aruba N.V. y dialuna ultimo a reuni cu CITGO. E Parlamentarionan di diferente fraccion cu tabata presente a haci diferente preguntanan y cu por bisa den liñanan grandi cosnan ta cana segun e plannan calcula. Presidente di e Comision, mr. Andin Bikker ta kere cu si mas despues mester mas informacion lo invita RDA of CITGO un biaha mas. Sinembargo na e momentonan aki lo bay pidi un reunion cu Gobierno mirando cu siman pasa por a tuma nota cu cierto acuerdonan a wordo firma y como Parlamentario tin e derecho pa haya informacion for di Gobierno mes, ja cu Parlamento su terea principal ta pa controla Gobierno.


text:
WILLEMSTAD – Curaçao Steelband ta preparando pa introdusí músika di steelband bèk den marchanan di karnaval manera tabata e kaso den pasado. Pero e biaha aki no tokando e ritmonan di kalipso i soka sino tumba di karnaval riba instrumentonan totalmente akústiko. Fundashon J.A.G. enkargá ku organisashon di karnaval ta apoyá e inisiativa aki.
“Si nos no logra pa e aña ku ta bin, sigur pa e di 50 edishon di karnaval di Kòrsou nos lo ta den marcha di karnaval”. Asina lider di Curaçao Steelband Henny Cornelia a garantisá. Ku esaki Cornelia ta spera di no solamente rebibá e ambiente di steelband den karnaval pero tambe di reskatá i promové e músika di steelband na Kòrsou.
Un reportahe José Manuel Dias
Habri karnaval ku Steelband
Presidente di Fundashon J.A.G. Hubert ‘Juni’ Aniceta enkargá ku organisashon di karnaval 2018 i 2019 ta risibí e inisiativa di Cornelia ku brasa habrí. “Steelband mester habri nos marcha di karnaval pasobra e ta nos historia, ta einan nos karnaval a kuminsá”, Aniceta a enfatisá.
Curaçao Steelband den su konstelashon aktual tin dies aña di eksistensia i ta e úniko banda di steelband ku ta toka kompletamente akústiko pues sin instrumentonan eléktriko òf elektróniko.


text:
ORANJESTAD – Tur cos ta cla pa gran evento, pa e di 19th Tiger Taekwondo Open International Championship 2018 cu lo tuma...
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...
ORANJESTAD – Durante e siman cu a pasa Fundacion Lotto pa Deporte a haci entrega di uniform nobo na e muchanan di Tiger...
ORANJESTAD – Diasabra mainta e seleccion den e deporte di taekwondo bou liderazgo di coach Teo Rodriguez a sali pa Colombia. E...
ORANJESTAD – Chiara Petrocchi ta logra conquista medaya di silver na e Taekwondo US Open 2017 cu a tuma lugar na Las Vegas,...
RIO – E taekwondista Arubano despues di a qualifica na Mexico a viaha rond di mundo pa asina por a prepara pa...
SURINAM – Den fin di siman 4 atleta di e team di Train Hard Fight Smart di Brazil Taekwondo Stichting a biaha...
ORANJESTAD – Diadomingo anochi a regresa Aruba e taekwondista Arubano Chiara Petrocchi for di Queretaro, Mexico. Den e categoria di Junior nos...
MEXICO – Ocho deportista cu a clasifica pa Weganan Olimpico na Rio de Janiero a termina nan prome fase di preparacion y...


text:
Manera un tradicion cu a start aña pasa, Addonsito Croes y George Winterdaal tin nan Quiznight 3.
Tur diamars anochi 8:00 na Aruba Racquet Club nan ta presenta nan quiz. Segmentonan manera Arubanita, Splica den 1 minuut y Berdad of Falso ta pone e gruponan competi contra otro pa na final di e anochi saca un ganador. Pa e siman cu a pasa e grupo Westpunt Wizzards a bira ganador di siman uno. Un y tur ta ser invita pa bin cu grupo di 4 of 5 hende tur diamars anochi. Mas informacion por yama 5616151 of 5602626.
Addonsito y George cu Quiznight 3
Manera un tradicion cu a start aña pasa, Addonsito Croes y George Winterdaal tin nan Quiznight 3.


text:
Diadomingo ultimo tabata dia mundial di cancer y den cuadro di e conmemoracion aki, fundacion BOB a trece dilanti su mensahe di conscientisacion y prevencion di cancer na pecho.
Segun data di departamento di Salud Publico (DVG), 1 di cada 4 persona ta fayece pa un of otro tipo di cancer. for di 1999 te cu aña 2016 alrededor di 138 persona ta fayece pa aña pa motibo di cancer. E di dos ta cancer di e sistema respiratorio of halamento di rosea. E di tres ta cancer di pecho cerca hende muhe. E di cuater ta cancer di prostaat y di cinco luga ta e cancer di stoma of sistema digestivo of tripanan.
Control regular
Dr. Vanessa William kende ta co fundado di fundacion BOB a bisa cu nan ta haci un mammogram gratis cada 2 aña pa por detecta cancer na pecho tempran. El a bisa cu hopi cifranan a demostra cu si bo ta detecta cancer na pecho tempran, bo por trat’e y te hasta den cierto casonan curabel. Ademas e forma di tratamento hopi biaha ta menos invasivo.
Manager di fundacion BOB, Enrita Werleman ta considera cu e parti di prevencion ta hopi importante caminda cada 2 aña e hende muhe entre 45 y 75 aña ta wordo invita pa haci nan mammogram. Esaki ta un forma di monitor y wak hopi delanta si tin crecemento of cosnan abnormal den e pecho. Pero conscientisacion kiermen tambe baha e riesgonan. E aña aki nan ta trahando riba un campaña mas agresivo riba e di dos tanda di e programa di prevencion aki cu a cuminsa 2 aña pasa. Ya cu no solamente nan mester haya e hendenan cua bay bon, pero esunnan cu no a bin tambe.
E ta haya cu e riesgo ta keda hopi biaha di banda di e ser femenino mes pa haci su control regularmente cada dos aña. Pero tambe auto control cada luna di bo propio pecho. E ta facil, ya cu bo por para dilanti spiel y wak si tin cambionan. Sra. Werleman a bisa cu hopi hende muhe mes ta esun cu ta haya cosnan abnormal na nan pecho y nan ta bay cerca nan dokter di cas pa haya un chekeo. Un señal cu bo mester tene cuenta cu ne ta si tin cambio manera punta di pecho ta bay aden. Of ora bo ta fula bo pecho tin sorto di bolitanan y/of partinan cu ta hincha of e ta bira cora ta cosnan pa tene cuenta cu nan. “No tene miedo bay bo dokter di cas. Lag’e samina bo pa wak si bo mester haci mas chekeo.”
E ta haya cu un factor cu ta hunga un rol cerca hopi hende muhe ta miedo. Nan tin miedo pa tratamento, miedo pa dolor y tambe miedo di e resultado, y miedo no ta yuda bo den nada. Na luna di maart proximo fundacion BOB ta recorda cu 2 aña pasa nan a bin cu un campaña nacional di mammogram. E aña aki e grupo pa prome biaha tambe lo haya un cita pa un control. Un control asina ta exigi cu cada 2 aña e persona tin cu bin pa bo por wak e crecemento y cambionan den e pecho. A pesar cu e campaña tabata algo nobo e tin su acogida den nos comunidad.
Logicamente pa realisa e tipo di trabou aki nan mester di fondo pa asina promove e campaña y hacie mas accesibel via programa di television y tambe den media di comunicacion. E ta un fundacion cu un parti di nan fondo ta wordo cubri pa AZV. Fundacion BOB como prome fundacion na Aruba den prevencion di cancer ya cu AZV ta cubri malesanan, pero tambe ta mira importancia di e fundacion aki caminda prevencion ta scapa bida pero tambe a lo largo lo yuda baha gasto.
Campaña di prevencion
Generalmente un hende ta bishita dokter ora cu ta sinti algo, y e no ta bay prome pa haci un chekeo. P’esey den cuadro di prevencion fundacion BOB ta hopi satisfecho cu e acogida di nan campaña, pero mas cu claro nan kier cu e participacion lo ta mas grandi. Na Aruba tin alrededor di 25 mil hende muhe entre e edad recomenda pa realisa e tipo di control aki. Nan ta wordo invita of yama regularmente, pero tin ainda algun cu no ta bin entre otro pa miedo. Ainda tin hende cu no sa con e sistema di prevencion aki ta traha y e ta spera cu poco poco nan porcentahe ta subi. Nan tin alrededor di 9 mil hende muhe cu a haci nan mammogram na stichting BOB.
Noord lo ta e prome districto cu lo cuminsa cu nan campaña pa 2018. Sra. Werleman a splica cu nan ta cuminsa cu Noord, ya cu e ta e districto aki ta mas grandi, ya cu nan tin mas hende muhe di edad di 45 pa 75 aña. Fundacion BOB ta haya cu den e districto aki e campaña mester wordo haci mas fuerte atrobe, ya cu tabatin basta hende di e districto ey cu no a bini. Mientras cu pariba di brug e hendenan a bin pa atende cu e control di prevencion aki contra cancer na pecho. “E ta un bes cada 2 aña pa mey ora pa bo por scapa bida y pa bo por haci bo chekeo”, segun manager di e stichting aki.
Igualmente el a haci un yamada na esunnan cu ta haya invitacion for di fundacion BOB pa haci nan mammogram pa atende na e cita aki, of libremente bo por yama pa cualkier informacion na tel. 588-1212. Ora cu nan ta invita e persona pa prome biaha a base di informacion cu nan ta haya ta solamente nan adres. P’esey nan prome cita nan ta hay’e via post, pero tin biaha esaki no ta core bon. Pero pa e di dos biaha nan ta wordo yama y tambe nan ta haya invitacion pa nan sa e dia y orario di nan cita.
E hende muhe cu ta cay den e categoria pa haci e control aki y cu nunca a haya invitacion por tuma contacto via telefon cu e fundacion aki.


text:
The best dentists & hygienists in Curacao
E experensha kombina di tur nos dentista nan, nan compromiso, nan perfekshonismo, nan pasenshi, y nan aktitud di ta “care” pa e kwido di nos pashent nan ta e yabi di nos exito.
Dr. Chong a gradua na 1985 como dentista, di Universidad Autonoma de Santo Domingo na Republica Dominicana. Di 1986-1990 Dr. Chong tabata e dentista di Curacaosche Dok Maatschappij, dunando kwido amplio na personal di CDM y nan famia nan. Na 1990 Dental Clinic Chong and Associates ta wordu lanta.
Dr. Wong-Loi-Sing a gradua na 1989 como dentista, for di Universiteit van Groningen na Hulanda. For di 1989 Dr. Wong-Loi-Sing ta praktikando como dentista general na Korsou. Na 1997 e la join e tim di Dental Clinic Chong and Associates.
Dr. Juliana Martis a gradua na 2008 komo dentista, for di Universidad Cooperativa de Colombia( Medellín). E a kompleta aserka su diploma den epidemiologia di salu publiko. For di 2010 e a join e tim na Dental Clinic Chong and Associates.
Djente y karni di djente salu ta kuminsa na kas ku un bon kwido y bon higiena. Nos higienista nan ta di trein pa duna instrukshon y informashon na nos pashent nan tokante higiena di boka y prevenshon di malesa den boka, y tambe pa trata malesa nan di karni di djente.
Sra. Reyerse a gradua komo higienista dental na 1989 , na Hogeschool Utrecht, Hulanda . E tin amplio experensha den e ramo di trabou aki. Den pasado e la traha na un ofisina dental general na Swisa y tambe na un ofisina periodontal rekonose na Utrecht , tambe e la traha na “Universiteit voor Tandheelkunde Amsterdam” ( ACTA) prome ku a la uni su mes na nos tim na 1999. Sra Reyerse ta di trein y experensha tambe na hasi sierto yenamentu di djente / tratamentu preventivo / tratamentu kosmetiko.
Sra. Colak a gradua komo higienista dental na 2014, na Hogeschool Utrecht, Hulanda. Sra. Colak ta parti di nos tim na Dental Clinic Chong and Associates for di 2015. Ms. Colak ta di trein y experensha tambe na hasi sierto yenamentu di djente / tratamentu preventivo / tratamentu kosmetiko.
Nos asistent nan di dentista ta di trein pa yuda nos dentista nan durante tur tratamentu di djente, y yudanos pashent nan sinti nan me konfortabel durante nan bishita serka nos. Nan por yuda kontesta hopi di e pregunta nan ku nos pashent nan por tin di nan tratamentu. Nos gran tim di asistent nan di dentista ta inklui:
Miembro nan di nos resepshon tin hopi konosimentu y experensha den e atendementu di nos pashent nan kwido, y nan ta e prome kontakto ku nos ofisina.


text:
Tin diferente posibilidat na Boneiru pa praktiká deporte i moveshon. Mayoria di e deportenan ku ta praktiká naturalmente ta deporte akuátiko, sambuyá, landa, windsurf, kitesurf, deporte di bela i wakeboard. E oferta pa deporte organisá for di organisashonnan tambe ta hopi diverso, futbòl, futbòl di sala, vòlibòl, tènis, basketbòl, sòftbòl. Tin hopi sitio pa praktiká e ramonan di deporte aki. E kompleho deportivo grandi na Kaya Amsterdam ta manehá pa INDEBON, un punto di sosten di deporte na Boneiru.
Den e bario di Tera Kòrá tin un bunita tereno di futbòl chikitu di yerba artifisial, ofresé dor di Johan Cruijff Foundation, na Boneiru. Kanchanan di tènis tambe ta diverso na hotèlnan grandi, manera Plaza Resort i Harbour Village. Tambe por hür un kancha di tènis na Eddie’s na Hato. Na final di Nikiboko, na kaminda di Sorobon, tin e parke di sòftbòl.


text:
Minister di Asuntonan Economico y Comunicacion Richard Arends a haya bishita di cortesia di e manager nobo di KLM pa Aruba, Boneiro, Corsou y Surnam Sr. Cees Ursem. Despues di e reunion sr. Ursem a bisa cu e encuentro cu Minister Arends tabata bon. Nan a papia riba e desaroyonan economico di Aruba mescos tambe e desaroyonan den aviacion di e region.
Minister Arends tabata satisfecho con e prome contacto cu e manager nobo di KLM pa e islanan Caribense a bay. “KLM ta un partner strategico di gobierno di Aruba, no solamente pa loke ta e parti turistico, pero tambe den e parti di transporte y economia. KLM ta nos conexion cu Europa y nos conexion pa actividadnan economico cu Europa. Mescos cu otro partnernan strategico mi ta scucha nan preocupacionnan, esaki tambe tabata e caso cu KLM awe.”
Arends a recorda con prome cu Gabinete Mike Eman I a asumi su responsabilidad, KLM un compania cu tabatin 80 aña ta bula pa Aruba, a stop su vuelonan. “Asina cu Gabinete Mike Eman a sinta a bay den dialogo cu ehecutivonan di KLM. Y a base di esaki KLM a reanuda su vuelonan y a duna nos un opcion atrobe un conexion cu Europa. Awe nos a fortifica un biaha mas e relacion cu nos tin cu KLM. Nos a discuti e diferente plannan cu nos tin. Di mi parti e maneho economico pa loke ta trata e 4 topsectornan unda KLM por usa di nan cu transporte di persona y carga y di nan banda tambe wak con por reinforsas e conexionnan cu Aruba y e lasonan strategico cu nan tin aki nan.”
Na e momentonan aki Aruba tin un reto grandi pa loke ta e conexion entre e islanan. Minister a bisa cu KLM a bisa cu nan tin oido pa e problemanan aki. “Nan tey pa duna conseho y partner up cu nos pa tuma e decision corecto.” Arends a splica cu e pronosticonan economico ta hopi beneficioso. E aña aki ta premira un crecemento di 3.4%. “E añanan nos dilanti esaki ta keda e tendencia y mayoria ta danki na inversionnan priva manera e refineria y tambe den turismo. Turismo di Europa ta creciendo. Un mercado cu ATA ta invertiendo hopi aden. Esaki pa atrae turistanan mas afluente cu ta gasta mas. E ta un niche market tambe. Nos por a mira cu recientemente torneonan di golf a tuma lugar aki. Nos por haci uso di KLM pa loke ta e demanda di e turista Europeo.”
KLM ta un partner strategico y ta Aruba su conexion cu Europa
Minister di Asuntonan Economico y Comunicacion Richard Arends a haya bishita di cortesia di e manager nobo di KLM pa Aruba, Boneiro, Corsou y Surnam Sr. Cees Ursem. Despues di e reunion sr. Ursem a bisa cu e encuentro cu Minister Arends tabata bon. Nan a papia riba e desaroyonan economico di Aruba mescos tambe e desaroyonan den aviacion di e region.


text:
NOTICIA
Tayer di Teatro cu sra van Bockhove
09-07-2016
Tayer di Teatro cu sra van Bockhove
Pastoor Paul di Mariniers Kazerne cu donacion na FNDD
01-14-2016
Fundacion Bon Nochi Drumi Dushi kier a extende un danki di curazon na Pastoor Paul di Mariniers Kazerne pa entrega di donacion di misa di mucha di Pasco.
Danki na Salamander Group cu nan generoso contribucion na FBNDD
12-16-2015
Bon Nochi Drumi Dushi would like to give thanks to the Salamander Group for their generous contributions.
Masha danki na All Star Band & Robert Jeandor & Ash & friends cu donacion na Bon Nochi Drumi Dushi
12-11-2015
Entrega di donacion di parti Tribute to Carlos Santana by Aruba?s Tribute All Star Band, Ash & Friends. Fundacion Bon Nochi Drumi Dushi kier a extende un danki di curazon na Robert & Ash pa e tremendo gesto.
Bishita Na Arco Iris
05-21-2015
TUMA CONTACTO CU NOS:


text:
ORANJESTAD (AAN): Sigur e tendencianan global ta indicia un direcion solido. E direcion di “back to femininity” caminda cu bistinan femenino den colorna sutil como tambe tononan electrificante ta causando impacto internacional.
Femininidad ta e punto focal den moda mundial y esaki ta worde representa ambos den estilo y color cu estampado. For di e “looks” mas audaz cu estampadonan estrambotico te na estilonan mas sutil den tononan suave ta e “fashion must haves” pa e temporada actual.
Trash Store ta conoci pa presenta moda sublime na prijsnan rasonable. E lema “moda pa tur size, tur gusto y tur budget” ta cuadra perfectamente cu e boutique. Un ambiente sin igual cu servicio profesional y amical ta caracteristicanan conoci di e boutique di nos diseñador Arubano, Ronchi De Cuba.
“Moda mester ta pa tur hende. Estilo, size y prijs sigur ta hunga un rol importante na momento di presenta e coleccion di TRASH Store. Nos ta pone hopi atencion na servicio y na e in-store ambiance” ta locual Ronchi ta duna di conoce.
Berdad un y tur ta sinti nan na cas na momento di bishita e boutique y e team di Trash Store ta percura pa e consejona importante di moda. E boutique tin moda pa tur ocasion. Di trahenan formal te na estilonan casual pa tur dia. Trash Store ta situa na Sibeliusstraat 8 na Playa.


text:
Deskargá e Delaster Versión di Netflix (Android TV) Archivo APK
Netflix APK Deskargá: Netflix ta e hefe servisio di suskripshon pa wak e episodios di TELEVISION i pelicula na bo móvil. E Netflix calcula software ofresé e mihó prueba di kualke lugá, den kualke momento.
Optené e splicacion gradua komo parti di su inscripcion den Netflix i bo por mira mesora 1000’c di episodios di serbes pa TV & pelicula na bo móvil.
Netflix APK Deskargá
Den kaso ku bo no ta miembro di Netflix unico na Netflix bai kuminsá na diverse ku na momento di su telefon móvil ku nos prueba liber di un luna.
WAK TAMBE
- Met Pasada APK Deskargá – WEGA di Parade gratis pa Android
- Guia Di Humor Un 2 Wega pa Android – APK Deskargá
- Basis Video Maar Encarga di APK – Liber SPLICACION di Fotografia pa Android
- Deskargá Real Na Karera Di Baiskel (MOD, plaka limita) 1.0.7 na android
- Google At APK Deskargá – E mihó App pa Miles
Bo ta Netflix trabou?
• Membresia di Netflix ku a bida aceso na un kantidat limita di TV exposicion i pelicula i pa un baho luna di luna di balor na.
• Ku e splicacion di Netflix e por mira mesora gusta hopi episodios di TELEVISION & pelíkula manera bo ta sufisiente, manera, normalmente, manera bo ta sufisiente, den kualke momento bo ta sufisiente.
• Bo por Bela na un kantidat creciente di 1000’c di título, bai nobo episodios ku por ta añadí di fini.
• Buska por titulo bai te na e momentu nan móvil òf un kresementu den e estado di unidad di sosten.
• Carga su faborito di exposicion i pelíkula, i nos informe di loke bo kier asina ku Netflix por yuda den recomenda e mihó titulo.
• Kuminsá wak den un solo máquina, bai dura mira riba un. Tira un vista na netflix.com na tur esnan di e Plan, deporte consul, tabata, telefon, E produktor Blu en ray i stablesé e promé contador di esnan ku ta’l ta kapas pa wak Netflix.
Netflix (Android TV) na Netflix, In
Ariba Versions:


text:
Den cuadro di un mocion cu a wordo entrega recien, den cual ta urgi gobierno pa sondea posibilidadnan pa reduci gasto di energia, telecomunicacion y licensianan di “software”, cual mocion a wordo entrega door di parlamentaria sra. L. Yarzagaray M.Sc y sr. R. Tjon MBA, fraccion di MEP a bishita TNO Caribbean.
ENERGY SAVINGS GOVERNMENT BUILDINGS
Durante e reunion aki por a compronde for di TNO Caribbean cu na 2014 un investigacion a wordo haci riba e tematica di reduccion di costonan di energia den e aparato gubernamental. Den e estudio aki a haci un “assesment” di 79 edificio di gobierno. Resultado ta mustra cu un prome inversion di 500 mil florin por conduci na un reduccion di 1.5 miyon florin pa aña pa loke ta gastonan di energia. Lider di fraccion di MEP, sr. Rocco Tjon MBA no por compronde dicon gabinete anterior no a ehecuta e recomendacionnan aki.
LANDFILL NA PARKIETENBOS
Mirando cu TNO ta dispone di experiencia riba tematica di desperdicio y cu den pasado a conseha Boneiro y riba aspectonan similar,
a toca e tema di e proyecto di landfill na Parkietenbos tambe. Den medionan di comunicacion por a compronde cu e investigacion pa wak posibel solucionnan a keda cla. Fraccion di MEP a bin compronde cu tin dos rapport a wordo entrega (1) Thermal treatment y (2) Landfill Remediation & Sanitary Landfill. Lo yama e mandatario pa durante un “bijeenkomst” parlamento wordo informa di e detayenan. Importante ta tambe pa debidamente parlamento wordo informa tocante financiamento di e proyecto aki.
GASTONAN DI TELECOMUNICACION Y SOFTWARE
Fraccion di MEP a compronde cu TNO ta dispone di e experiencia y conocimento pa haci un estudio tambe con pa yega na un reduccion structural pa loke ta gastonan di telecomunicacion y licencianan di software den gobierno. Un di nan tareanan ta pa conseha atraves di analisisnan strategico riba e materia en cuestion. Lo urgi gobierno pa mas pronto posibel percura pa un estudio wordo efectua riba e tematica.
Lider di fraccion di MEP, sr. Rocco Tjon MBA a finalisa bisando cu e ta satisfecho cu TNO Caribbean ta aporta na e diferente retonan cu pais Aruba ta enfrenta.


text:
Durante e fin di siman aki atrobe por a mira candelanan basta grandi na dump Parkietenbos, esaki a bira practicamente un custumber durante e ultimo 3 pa 4 simannan. Tur siman tabatin 1 of 2 candela cu ta wordo crea na nos dump. Ainda e pregunta ta si esaki ta intencional of si esaki ta a base di e composicion cu tin eynan di sushi cu nos sa cu ta bira sumamente peligroso. A wordo constata na diferente ocasion pa cual ta haci peticion na comunidad tambe ta pa ta alerta y duna tips ora cu ta necesario.
Ta haya personanan cu ta bay riba dump, kisas cu documentonan cu nan kier kima, nan ta sende un candela chikito y ta lubida cu e candela chikito ey mes, considerando e cayente y composicion di desperdicio cu tin eynan, un tiki di e as ey por bula y sende candelanan bastante liher. Algo sumamente peligroso pa motibo cu na e sitio tin di haber cu diferente gas.
Remediacion Parkietenbos
Minister Otmar Oduber ta splica cu actualmente ta den e proceso di remediacion di dump Parkietenbos como tambe procesamento di sushi aki na Aruba. Siman pasa a ricibi rapport di e dos comisionnan cu ta integra den e Task Force di Waste Management. TNO a encabesa e parti di remediacion na dump Parkietenbos y personal di WEB tabata encarga cu e parti tecnico den e comision pa locual ta trata e procesamento di sushi.
E direccion cu kier bay ta hopi cla na e momentonan aki. ‘Mi no a duna aprobacion riba e rapport ainda, sinembargo tur indicacion ta cu ta papia di un incinerator pa crea sea gas of coriente, den un ambiente transparente y habri. Lo tin un destaho publico cu lo tuma luga (cual otro luna ta sali), cu ta significa cu ta habri e posibilidad na esnan cu a participa den e proceso caba, pero tambe pa otronan cu tin interes pa participa’.
Por participa sea pa e remediacion di dump Parkietenbos 1. Tapando tur locual cu tin na e sitio, of 2. (locual cu mayoria compania a menciona) cu poco poco lo baha e seronan di sushi door di hinca e sushi den un incinerator pa produci gas of coriente pa di e forma aki ‘clean up’ e area y reduci e seronan. Tur esaki na un forma hopi responsabel unda cu ta percura na un forma profesional cu e particulanan di sushi cu tin na e momentonan aki na Parkietenbos no bay molestia e area, e mandatario a splica.
Ta papiando di un inversion cu mester bay tuma luga di sigur rond di 150 pa 200 miyon dollar pa loke ta ambos fase, algo cu ta sumamente necesario cual no tin tempo mas pa pospone. Esaki a wordo poni hopi cla den e ultimo rapport cu tabatin di e organisacion PAHO. Kiermen peticion special na nos comunidad pa ta alerta cu e candelanan cu ta tuma luga riba dump.
Peticion pa mas atencion y consideracion di parti comunidad
‘Ta gradici personal di Serlimar/ Parkietenbos pasobra hopi di nos no ta realisa e peliger den cual ta hinca e personal aki. Mi a presencia esaki y mi a ricibi diferente videonan di e ultimo dos candelanan cu a tuma luga den oranan di anochi, caminda cu no tin ni un luz eytras na dump y personal cu heavy equipment tin cu traha ‘bou luz di luna’ riba ceronan halto y peligroso, poniendo nan bida na peliger na momento cu tin e tipo di candelanan aki na Parkietenbos. Pues ta pidi comunidad pa ta mas alerta y tene mas consideracion.


text:
ORANJESTAD - E reunion anual di ministernan di husticia di Reino a termina diamars merdia y a trata un serie di topico. Ministernan Dowers (Aruba), Boasman (St Maarten), vd Steur (Hulanda) y Martina (Corsou) a reuni diamars riba e temanan. Entre nan, traficacion di hende, terorismo, polis, prizon, y tambe e rijkswet. "Nos a logra riba mayoria punto consensus y desicionan a wordo tuma" minister di Aruba Arthur Dowers a bisa. Sinembargo algun tema si no a logra consensus, y lo bin bek riba eseynan dentro di un luna.
TRAFICACION DI HENDE
A haya presentacion di OM riba aspecto di traficacion di hende, y a mira un adelanto despues di a firma un protocol riba e tereno aki algun tempo atras. "Nos a felicita St Maarten cu a logra un T1 (e nivel di mas halto di logro riba tereno di combatimento di traficacion di hende), despues cu a desmantela algun banda ocupa cu esey.
COMBATIMENTO DI TERORISMO
A haya un presentacion riba e analisis y e risico cu nos ta core riba e tema aki. "Logicamente nos no por comparti tur e informacionan cu prensa. Pero si nos a palabra cu nos lo sigui traha riba e tereno aki conhuntamente" Dowers a sigui bisa. Lo uza instrumentonan pa fortifica e fronteranan miho ainda sea local of internacional (esta e instrumentonan).
ORANJESTAD— Gobierno di Aruba a dicidi cu ta manda un delegacion di profesional di Aruba pa Venezuela, estado Falcon otro siman pa purba yega na palabracionnan den aspecto di seguridad y documentacion cu mester exigi na momento di importacion. “Si esaki logra, lo por logra habri tambe e frontera y por permiti como excepcion importacion di fruta, berdura y pisca” Prome minister di Aruba Evelyn Wever Croes a declara diabierna. Segun e mandatario, di parti di Venezuela no ta ricibiendo niun cooperacion cu por yega na apertura di e Waf mas lihe. Mientrastanto Wever y coleganan Ruiz y Bikker a reuni cu autoridad riba e tema.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.


text:
Ministerio Publico y Cuerpo Policial di Aruba ta informa cu Polis lo listra preventivamente riba posesion di droga durante tur actividad di carnaval.
E ordo pa listra preventivamente ta encera e siguiente actividadnan:
a. Parada di mucha riba 28 di januari 2018 di 2’or di atardi pa 12’or di anochi (zone 4);
b. Hebe Hebe riba prome di februari 2018 di 6’or di atardi te 2 di februari 2014 pa 3’or di madruga (zone 2);
c. Lighting Parade riba 3 di februari 2018 di 6’or di atardi pa 4 di februari 2018 pa 4’or di madruga (zone 1);
d. Parada grandi di carnaval riba 11 di februari 2018 di 12’or di merdia pa mey di anochi (zone 1).
Den cuadro di e accion di listra preventivamente pa droga, Polis ta autoriza pa para hende na un forma arbitrario y listra na nan paña. Ademas KPA ta autoriza pa busca den autonan y otro vehiculonan pa droga. Tambe Polis ta autoriza pa manda pa habri caha, tas, rugzak y otro pakinan pa listra den e contenido pa droga. Ministerio Publico a duna KPA ordo pa esaki.
Zone 1
E area aki ta di rotonde di Wendy’s (L.G. Smith Boulevard) pa rotonde di Schotlandstraat stret pa rotonde di Driemasterstraat, pa rotonde di Ponton, pa cruzada di Kamerlingh Onnestraat (R.C.A. stadion), pa rotonde di Seroe Blanco, despues pa rotonde di Ex Marathon, bira na man robez direccion di rotonde di Tarabana, bay stret pa rotonde nobo di Watty Vos Boulevard, bira na man drechi pa rotonde di F.C.C.A., stret pa rotonde di airport, pa rotonde di Las Americas, bay robez pa Nikki Beach, sigui bay te Wilhelminapark pa rotonde di Wendy’s.
Zone 2
E area aki ta di cruzada di Caya Ernesto Petronia y Rudolf Arendsstraat te cruzada di Edisonstraat, lora na man drechi pa cruzada di Kamerlingh Onnestraat, bira atrobe na man drechi pa cruzada di De la Sallestraat, sigui te cruzada cu Indianenweg, bira robez, sigui stret riba Concessielaan te cruzada di John G. Emanstraat, bira na man drechi te cruzada cu Weststraat, bolbe bira na man drechi te cruzada di Rudolf Arendsraat, sigui bay te Caya Ernesto Petronia.
Zone 4
E area aki ta di Maria Christinastraat rumbo Irenestraat, bira na man robez, sigui stret riba Colombusstraat te cruzada di Caya Betico Croes, bira na man drechi pa Caya Betico Croes 196, sigui te Rondweg 29 bay stret subi Avenida Milio Croes, bira na man robez pa cruzada di Rumbastraat, djey bira na man drechi rumbo Belastingkantoor (S.I.A.D.), sigui te cura di airport, bira na man drechi te Nikky Beach, sigui na man drechi te cruzada di Maria Christinastraat.


text:
VIP Talk
VIP Talk
1970
E popular presentador y actriz Oprah Winfrey ta considerando pa lansa su mes pa candidato presidencial di Merca. Despues cu Oprah a ricibi e Premio Cecil B. DeMille den e premionan Golden Globes, a sali varios hashtag riba medionan social cu ta bisa “Oprah for President” cu bay bay viral mesora. Den su discurso cu a dura 9 minuut, e la bisa un frase cu a capta basta atencion. “Un dia nobo ta na horizonte”. Hopi na Hollywood a expresa cu esaki por bira e lema di Oprah su campanja. Aunke cu e mes a nenga tur e speculacionnan aki, su casa Stephen Graham a bisa cu Democratanan por persuadi Oprah pa subi e lista Democrata y cuminsa e careda presidencial hunto cu Presidente Trump den aña 2020


text:
Un di e preguntanan ku bo mester hasi ta tokante e eskoho pa un forma hurídiko pa bo empresa. E ta bira un Kompania Anónimo (NV), un Kompania Privá (BV) òf un Negoshi Propio (EZ)? Òf e ta bira un fundashon òf un asosashon? Tur e formanan aki ta kai bou di e diferente formanan hurídiko ku Boneiru konosé. Kada forma hurídiko tin su bentaha- i desbentahanan, esei ta dependé di e situashon. Tin diferensia den tipo (persona hurídiko i persona no-hurídiko), diferensia den gastunan di lanta un negoshi, un notario ta nesesario òf nò ets. E diferensianan mas importante entre e formanan hurídiko mas popular bo ta haña den e skema AKI (Nederlands):
Mas informashon
Ta bon pa informá bo mes bon di e bentaha- i desbentahanan. Esaki bo por hasi na KvK den un kombersashon personal ku un di nos konseheronan.
For di kas tambe naturalmente bo por hasi sierto kos. Bo por determiná pa bo mes kaba kua forma hurídiko ta pas mas tantu serka bo futuro empresa.


text:
NOTISIA.
BONEIRU.
DIVI DIVI AIR A KUMINSA BULA OFISIALMENTE KU E TWIN OTTER.
Awe Boneiru a risibi e prome buelo ofisial di divi divi air ku e avion twin otter.
Tabata un momentu di alegria pa donjo nan di e kompania.
Un delegashon ofisial di gobiernu di Boneiru a bai risibi e twin otter na su yegada na airopuerto flamingo.
Sin lugar a duda un adelanto pa loke ta e konekshon aereo entre e islanan.
Pabien na e famia di divi divi air y pabien na Boneiru.
FUENTE: AIMED AYUBI.
NOTISIA KU BO POR KONFIA.


text:
Parlamento TV ta un realidad. Awe 4 di Maart canal 46 a keda lansa oficialmente y lo fungi como un medio pa informa nos comunidad riba e trabou di Parlamento di Aruba. E condicion di e canal aki ta cu e no ta mescos cu otro canal y mester tene su mes strictamente na licencia cu a wordo otorga. Importante pa bisa tambe ta cu e intencion di e canal no ta pa competi cu otro canalnan di television. Parlamento TV tampoco ta un canal di gobierno pero un canal di Parlamento di Aruba cu ta e organo mas halto den nos pais y cu tin e tarea pa controla gobierno.
source


text:
Último dianan nos a por a tuma nota di medida ku Presidente di Venezuela Nicolás Maduro a
tuma pa ku pais nan ABC. Esaki sigur tin efekto pa ku nos pais mirando ku ya pa hopi aña nos
tin lasonan familiar i komersial ekonómiko ku Venezuela.
Esei ta ku lo por tin yu di tera aktualmente na Venezuela ku no por regresá Kòrsou bèk pa motibu di e desishon. Pa e motibu aki Parlamentario pa frakshon di MAN Yaël Plet a hasi Minister di Asuntunan General Sr. E.P. Rhuggenaath e siguiente preguntanan:
1. Gobièrnu ta na altura si tin yunan di tera pega na Venezuela
2. Ki ta lokual Gobièrnu lo bai hasi pa mas lihé posibel nan regresá Kòrsou bek
3. Tin hendenan pa trato médiko na Venezuela
4. Ki ta loke Gobièrnu lo hasi pa evitá tipo di desishonnan aki den futuro.


text:
WILLEMSTAD - Djaluna 5 di febrüari 2018, alrededor di 12.15or sentral di polis a risibí notifikashon di un kaso di intento di ladronisia den área di Playa Canoa.
For di investigashon preliminar ku polis a hasi na e sitio a resultá ku un habitante a deskubrí tres (3) hòmber ku intenshon di hòrta kabritu. Na momentu ku nan a nota presensia di e habitante, nan a kore bai i e habitante a logra atrapá un di e hòmber nan ku durante di su huida a tira un tas abou.
E habitante a mara e hòmber aki i wardando riba polis. Na e sitio polis a detené e hòmber sospechoso R.R.N.M. nasé na Kòrsou di 22 aña di edat.
Den e tas polis a haña i konfiská un arma ku a resulta di ta un arma di “Airsoft”. A presentá e sospechoso dilanti un Fiskal Ouksiliar ku a ordená su enkarselamentu pendiente mas investigashon.


text:
WILLEMSTAD — Wikènt tras di lomba tabata karga ku Sòftbòl Bigleague/hubenil ku vários partido interesante. Weganan a tuma na Buenavista ballpark i tambe Muizenberg ballpark.
Djabièrnè 17 mart:
Kanga/Youngstars ta gana di Buenavista/Pichingolo ku skor di 11 pa 5. Theexzainys Kirindongo a gana i miho na bate ta Faranalys Andrea di 2-1. Picher pèrdèdó tabata Trishanteley Alexandre i na bate Thailandra Gustina di 2-1.
Djasabra 18 mart:
Souax/Eagles 1 ta gana Souax/ Eagles 2 ku skor di 12 pa 0. Chrishantely Ogenia a gana i na bate Tyzany Raap di 2-2. Picher pèrdèdó a resultá Mahaniam Espinoza Garcia i na bate Sharminely Elisabeth di 1-1.
Seguidamente den e di 2 wega Souax/Eagles 1 ta bolbe gana di Souax/ Eagles 2 ku skor di 21 pa 2. Kiara Domacasse a gana i mihó na bate Tanisha Gil di 2-2. Picher pèrdèdó a resultá Christine Job.
Kanga/Youngstars ta gana di Buenavista/Pichingolo ku skor di 12 pa 2. Theexzainys Kirindongo a gana i mihó na bate ta Faranalys Andrea di 3-3. Picher pèrdèdó tabata Dishanique Camelia i na bate Trishanteley Alexandre di 2-1. Den e siguiente wega Buenavista/Pichingolo ta gana di Kanga/Youngstars ku skor di 13 pa 8. Picher ganador Trishanteley Alexandre i mihó bate a resultá Anais Piar di 3-2. Picher pèrdèdó a resultá Theexzainys Kirindongo i mihó bate Angelica Vilchez di 1-1.
Den último wega djasabra Starosa Angels 1 ta gana di Starosa Angels 2 ku skor di 10 pa 1. Lyuska v/h Kruys a gana i mihó na bate Juavin Leonicia di 2-2. Picher pèrdèdó a resultá Ludnella Isenia i mihó na bate Danisha Salesia di 3-2.
Djadumingu 19 mart:
Starosa Angels 1 ta gana di Starosa Angels 2 ku skor di 7 pa 1. Jandely Ricardo a gana i mihó na bate Angelique Antonia di 4-3. Picher pèrdèdó Ludnella Isenia i mihó na bate Danisha Salesia di 3-2. Den e siguiente wega Starosa Angels 1 ta bolbe gana di Starosa Angels 2 ku skor di 11 pa 2. Lyuska v/h Kruys a gana i mihó bate Kimberly Agard di 2-2. Picher pèrdèdó a resultá Quilin Curiel i mihó na bate Gabriela Helburg di 1-1.
Kanga/Youngstars ta gana Souax/ Eagles 2 ku skor di 16 pa 0. Philles Girigorie a gana i mihó na bate Angelica Vilchez di 2-2. Picher pèrdèdó a resultá Mahanaim Espinoza Garcia. Seguidamente
Kanga/Youngstars ta bolbe gana Souax/ Eagles 2 ku skor di 13 pa 3. Philles Girigorie ta gana i mihó na bate Theexzainys Kirindongo di 2-2. Picher pèrdèdó Mahanaim Espinoza Garcia i mihó na bate ta Mahanaim Espinoza Garcia di 2-1.
Den último wega djadumingu Souax/ Eagles 1 ta gana Buenavista/Pichingolo ku skor di 9 pa 3. Tanisha Gil a gana i mihó na bate Tizainy Raap di 1-1. Picher pèrdèdó a resultá Trishanteley Alexandre i mihó na bate Dishanique Camelia di 2-1.


text:
WILLEMSTAD — Fundashon Waaigat a lanta ku e meta prinsipal pa aportá na e status di Waaigat komo zona rekreativo mas kotisá den Karibe. Direktiva di Waaigat ta konsistí di Raymond Begina (presidente), Erwin Raphaëla (sekretario) i Eduardo “Dito” de Kort (tesorero). Huntu ku Curaçaose Atletiek Bond i ku sosten di algun empresa, manera Licores Maduro, Bureau Telecommunicatie & Post, UTS, MCB i Refineria ya fundashon Waaigat a logra organisá e promé edishon di Dia di Waaigat, planiá pa djadumingu 17 di sèptèmber binidero di 12or di mèrdia pa 8or di anochi.
E intenshon ta pa tur aña tene Dia di Waaigat i si ta posibel agregá partisipantenan for di eksterior, bini ku demostrashonnan aquatiko i of konkursonan yamativo i moderno, pero interesá turistanan tambe pa rekreá den e “Binnenwater” aki. Fundashon Waaigat komo tal tin e firme propósito pa sòru ku aktividatnan sosial, kultural, edukativo, rekreativo i deportivo di kalidat ta dominá den e área aki, di manera ku Waaigat lo ta ku muchu mas frekuensia den un spòtlait positivo. Énfasis ta ademas riba subi kalidat di e awa i alsa e nivel di seguridat di Waaigat. Konsientemente lo hasi uzo di revistanan internashonal i of otro medionan te asina leu ku ta posibel pa krea kontaktonan ku ta garantisá un alkanse grandi den esfuersonan pa promoshon i oumento di e konosementu di Waaigat. Ku su aktividatnan Fundashon Waaigat en prinsipio ke stimulá e kustumber ku tantu den Waaigat mes komo rondó di e “Binnenwater” ta organisá un variedat di evento, ku ta debidamente planifiká i desaroyá. Asina ei Fundashon Waaigat a tuma pa su mes e enkargo di inventarisá e tipo di eventonan ku ta kuadra pa tene den e área tan úniko aki.
Komo tal ta e intenshon pa riba tèrmino kòrtiku start ku kampañanan intensivo di konsientisashon di komunidat di Kòrsou riba kon kuida e área aki i hasié e “Binnenwater” mas atraktivo den Karibe i otro partinan di mundu.
Konkurso di sakamentu di pòtrèt
Netamente den e kuadro aki mester mira i konsiderá e kòntèst di pòtrètnan di Waaigat ku ta tuma lugá dia 17 di sèptèmber, durante Dia di Waaigat djadumingu awó. Pòtrètnan ku ta partisipá na e konkurso aki mester ta saká e mesun dia! Na esnan ku ta partisipá na e tremendo kòntèst di sakamentu di pòtrèt di Waaigat, e súplika pa yena un formulario di inskripshon, komo e prueba di ta aseptá e reglanan di partisipashon. Ademas ta asina ku mester entregá e pòtrèt(nan) ku nan ta partisipá kuné promé ku 5or di atardi pa un hurado ku konosementu di sakamentu di pòtrèt por someté e pòtrètnan na un evaluashon profeshonal i krítiko, anto asina ei saka e ganadó, ku lo bira doño di premionan atraktivo.
Dirèkt despues di Dia di Waaigat lo sigui ku otro aktividatnan interesante, tur ku e propósito pa rápidamente trese mas bida den e área di Waaigat. Direktiva di Fundashon Waaigat ta invitá pueblo di Kòrsou kordialmente na Dia di Waaigat, djadumingu awor 17 di sèptèmber, ku lo ta di 12or di mèrdia pa 8 or di anochi i ta pidi pa laga nos hasié un enkuentro ku hopi ambiente, espektakular i inolvidabel pa hinter famia. Ta pidi ku bini ku bandera di Kòrsou i mas tantu posibel e kolonan di nos bandera dominá e dia ei. Tur ku ke aportá ku idea of sugerensia na Fundashon Waaigat por tuma kontakto libramente ku miembronan di e fundashon.


text:
WILLEMSTAD — Manera ya nos a avisá, Liga MCB Terser Divishon lo kuminsá djadumingu 25 di febrüari próksimo, 16:30 pm na tereno di FFK. Lo bai tin 2 enkuentro riba e gran apertura di Liga MCB Terser Divishon. E promé lo ta entre Haitian Union Club ku Real Buena Vista i mas despues Caribbean International University lo enfrentá Atletico Saliña.
Liga MCB Terser Divishon 2018 lo konta ku partisipashon di 5 ekipo.
E ekiponan aki ta lo siguiente:
- Haitian Union Club
- Caribbean International University
- Real Buena Vista
- Inter Willemstad
- Atletico Saliña
E partidonan di Liga MCB Terser Divishon lo tuma lugá riba djadumingu atardi bai kue anochi na tereno di FFK i ta planiá pa terminá den komienso di yüni.
Skema pa e próksimo partidonan di Liga MCB Terser Divishon:
*Tur e partidonan aki ta tuma lugá na FFK!
Un yamada ta bai na hinter e pueblo di Kòrsou pa asistí na e tremendo partidonan di Liga MCB Terser Divishon. Bin pasa un ratu ameno den kompania di bo famia i disfrutá di bo deporte preferí e deporte rei, futbòl!
Kòrda ku tur e partidonan aki ta grátis!
MCB i FFK ta wardabo!


text:
Bibienda & Ambiente di Bida
Bou di e tópiko Bibienda i Ambiente di Bida bo por haña mas informashon di entre otro bibienda, transportashon, desaroyo den bario i informashon pa ku un ambiente di bida limpi, sano i agradabel.
Gobièrnu ta trahando riba un maneho pa desaroyo urbano ku ta sigui e prinsipionan di e Agenda nobo pa urbanismo (New Urban Agenda). E agenda aki ta unu global pa realisashon di bario i suidatnan duradero, basá tambe ribe e agenda global pa desaroyo duradero (Global Goals di Agenda 2030) i ta spesifikamente relashoná na SDG 11: krea espasio i suidatnan sèif, inklusivo i duradero. E 5 puntonan di salida ta:
1) strukturanan partisipativo di maneho,
2) inklushon sosial;
3) desaroyo urbando den balansa;
4) prosperidat urbando ku trabou pa tur i
5) maneho duradero pa medio ambiente.
Pa mas informashon klik riba Ministerio di Tráfiko, Transporte i Planifikashon Urbano.
Último notisia
Preguntanan hasí frekuentemente
- Adrès, tarea i produktonanden kategoria Adrès, tarea i produktonan
- Ki medio di pago mi por usa ora ta trata permit pa konstrukshon?den kategoria Adrès, tarea i produktonan
- Kuantu tempu un pèrmit di konstrukshon ta keda bálido?den kategoria Adrès, tarea i produktonan


text:
NOMBRACION
Despues gobierno di Nicolas Maduro a nombra Asdrúbal Chávez, primo di ex presidente Hugo Chávez como CEO di CITGO. Chávez a yega Houston siman pasa. Por lo menos un medio a raporta cu despues di e cambio di CEO, cu CITGO tabata considerando move su headquarters pa Aruba, unda cu CITGO tin un refineria tambe. Sinembargo Maduro a corta tur relacion comercial cu Aruba y otro islanan pa motibo di preocupacion di contrabanda.
REUNION
Diahuebs awor combersacionnan na nivel halto di gobernacion ta sigui na Aruba, unda cu ta spera e ehecutivonan Venezolano y di Corsou bek riba e isla pa posiblemente finaliza e combersacionnan maratonico cu a cuminsa diabierna ultimo y caba sin un acuerdo firma, pero si cu un concepto di acuerdo.


text:
Saxon’c Kere Deskargá frances liber
Assassin’s Creed Télécharger frances gratitut
📅 Fecha Di Landamentu : 21 December 2016📅
📺 Di : Gasten Kual 📺
🎦Sorto : Aktividat, Di konosementu ficcion 🎦
🇲🇫🇺🇸Nacional : Amerika, Frances 🇺🇸🇲🇫
Saxon’c Kere Deskargá e Pelíkula Yen Liber
E delaster pelíkula bida na refran sèt di wega di kòmpiuter no ta disponé di un mihó kalidat FULL HD i kompletamente den frances na nos lugá, ib. Di video mas resiente i di un fuente di mihó video di e Ib.
notisia útil di e pelíkula, hasi lis aki
Conoci
bai grasia ta dios ta un haltu teknologia di guera relaciona nan liber memoria genériko
Club Lynch bolbe bai biba e antias ta pone di interesado Guia den e Spaña di siglo Xv.
ora Alumno misterionan ku ta desendiente di un materia mes ta tradishon sekreto di e Casino,
integrale un grupo di sodo di kompetensia ku tin e lider di e marka
tempu for di esaki tin’. di otro banda, e teribel organisation, e a Pidi e cameros Templarios.
Training
- strepi d sino reo 2016,
- sino reo 2016,
- trainer e pelíkula sino reo 2016,
- Drama e e pelíkula sino reo 2016,
- e pelíkula completo sino reo 2016,
- Drama sino reo 2016,
- Drama e e pelíkula completo Saxon’c reo 2016,
- trainer Saxon’c reo 2016 ofisial,
- trainer Sino reo e pelíkula 2016,
- Assassin’s Creed a telecharger,
- Télécharger Assassin’s Creed Francais Film,


text:
E artista multifacetico Ruthy “Lady Ruth” Vrieswijk-Bergen ta cla pa comparti di curason pa curason su poemanan, canto y baile riba diaranson dia 24 di Mei 2017. E dia y anochi tan spera a yega, ta yegando awor di berdad, un soño realisa despues di su participacion den Manic Monday aña pasa. Cu hopi, pero hopi luz y gradicimento na su humilde curason e ta cla pa celebra su 44 añanan den Farandula cu tur cu conoce, cu ta apoy’e y stim’e. Pero tambe cu esnan cu ta bay haci conoci cu ‘Lady Ruth’ den accion pa prome biaha, e biaha’ki riba e stage di Cas di Cultura.
Na Cas di Cultura portanan ta habri ya pa 07:00 pm pa den e foyer por disfruta di un dushi welcome drink, un dushi sangria Lolea di Manrique Capriles. Lo tin Ruthy su coleccion di potretnan pinta pa diferente artistanan pintor local y internacional, pa duna e impresion di hende muhe su diferente etapa y facetanan den bida. Esaki ariba peticion di Fundacion Hende Muhe den Dificultad. Tur ta caranan di Ruthy den diferente expresion. Danki na e artista Maritza Erasmus pa e bunita set up di esakinan den e foyer.
Despues por drenta e sala grandi principal di Cas di Cultura pa inspira cu e Power Point Slide Show di ‘Lady Ruth’, cu lo wordo pasa 07:30 pm cu potretnan den farandula cu coleganan artista, amigo, famianan y su “role models”. Pa despues pa 08:00 pm “Alegria di Ruthy” cuminsa cu bunita introduccion duna pa Sra. Luty Martinez, un di nos miho actriznan di Aruba.
Nos musiconan profesional : Mario Kelly, Jerry Diaz, Tino Ruiz y Albert Croes lo compaña Ruthy cu su poemanan, baile y canto.
Nos invitadonan special : Alex Berkley como e pareha bailado di Ruthy pa e anochi’ki y Sra. Guisela Croes di Centro Holistico Splendor, Fundacion Faro di luz, kende lo contesta algun pregunta di Ruthy riba stage, pa nos tur por inspira riba mas alegria.
Cu un danki na nos sponsernan principal: Unoca, Aruba Bank y ITP Caribbean, Manrique Capriles, Departamento di Cultura, La Moderna y Optica Moderna, Biblioteca Nacional y Tele Aruba. Cu un danki special na Tia Loly di Beauty Salon Loly! Love you all!!!
Lady Ruth ta spera bo den Cas di Cultura pa su One Woman Show ‘Alegria di Ruthy’ riba diaranson 24 di Mei 2017 pa 08:00 pm den Cas di Cultura. Bin celebra su 44 aña den Farandula.


text:
Bao guia di Fiscal di Husticia, Landsrecherche a haci investigacion penal di casonan di posibel soborno administrative pasivo y falsificacion pa cu e examen Hulandes pa e asina yama “naturalisatietoets” pa aña 2012.
Stranheronan cu ta desea di haya nacionalidad Hulandes, mester haal e naturalisatietoets aki.
E test ta wordo haci y examina pa e Examenbureau di Departamento di Enseñansa di Aruba, cu ta cay bao Ministerio di Enseñansa di Aruba.
E ta consisti di varios parti, bao di cual un testnan obligatorio di Hulandes.
E investigacion di Landsrecherche a mustra cu un ambtenaar cu (anteriormente) tabata traha na Examenbureau, señor M.L.C., a pidi y a ricibi regalonan (monetario) di participantenan na e test di idioma, en cambio pa e falsifica nan resultadonan di examen.
E investigacion a mustra alabes cu M.L.C. tabatin probecho ilegal for di e hechonan castigabel aki.
Señor M.L.C. a wordo kita di trabao
Tambe a resulta cu departamento di Enseñansa di Aruba a tuma medidanan pa evita e tipo di fraude aki den futuro mas tanto posibel. For di e investigacion no a resulta, cu e fraude cu a keda constata, lo a hiba na stranheronan cu a haya nacionalidad Hulandes inhustamente.
Tur esaki, y tambe e tamaño limita di e fraude, a pone cu Ministerio Publico di Aruba a dicidi pa resolve e caso penal pafor di Corte.
A palabra cu señor M.L.C. ta cumpli cu 120 ora di servicio na comunidad, cu e ta paga un boet di 22.500 florin y cu e ta paga bek e suma obteni ilegalmente di 22.500 florin.
A palabra ademas cu e ta acepta su retiro for di trabao y cu e no ta bay aspira pa claim ningun tipo di daño.
Mientras tanto señor M.L.C. a cumpli cu su servicio na comunidad y e boet a wordo paga.


text:
North Sea Jazz
E North Sea Jazz Festival na Rotterdam ta e festival di jazz bou di dak di mas grandi na mundu. Lesa mas di esaki tokante e historia di e evento.
E promé edishon di North Sea Jazz Festival a tuma lugá na 1976. E festival tabata konosé e tempu ei seis sala di konsierto, treshen músiko i mas o ménos nuebe mil bishitante. Den e promé aña di festival a presentá leyendanan di jazz manera: Sarah Vaughn, Count Basie, Dizzy Gillespie, Stan Getz i un bista kompletu di e jazz avangardista hulandes.
North Sea Jazz Festival a desaroyá su mes den kurso di añanan pa bira un evento internashonal renombrá. Aktualmente e ta risibí kada aña alrededor di setenta mil bishitante. Su di sinku lustro a keda selebrá na 2010 den salanan di Ahoy na Rotterdam.
Den luna di sèptèmber 2010 a selebrá e promé edishon di Curaçao North Sea Jazz Festival. Riba dianan 3 i 4 di sèptèmber a presentá entre otro pa e públiko entusiasmá: John Legend, Simply Red, George Benson, India i Sergio Mendes. E aña akí tambe lo presentá riba e isla tropikal akí diferente artista di jazz, soul, world beat i latin. North Sea Jazz a organisá di 2000 te ku 2004 edishonnan di e festival na Sur Afrika.
Pa informashon adishonal tokante North Sea Jazz festival na Rotterdam mira: www.northseajazz.com


text:
ARUBA DOET 2015: Directie Natuur en Milieu joined Turtugaruba Beach Clean Up!
Directie Natuur en Milieu su TEAM tambe a Doet mee na Aruba Doet 2015!
DNM a join hopi otro voluntarionan hunto cu Turtugaruba pa clean up Dos Playa Grandi y Dos Playa chiquito ariba diabierna Maart 20 pa e beach ta limpi limpi pa e sea turtle nesting season 2015.
World Water Day 22 Maart 2015: Het monitoren van de Waterkwaliteit op Aruba
Een goede waterkwaliteit op Aruba is belangrijk voor de gezondheid van de lokale bevolking maar ook de bezoekers. Omringd door water en mooie witte stranden is het behouden van de stranden en het monitoren van de waterkwaliteit van uiterst belang.Read more...
Stapnan pa logra desaroyo sostenibel pa Aruba
Directie Natuur en Milieu (DNM) den e luna di februari y maart a organisa diferente workshop en coneccion cu e prioridadnan proponi durante e seminario pa stakeholdersnan aña pasa pa cu e formulacion y finalisacion di e documento cu ta propone e plan di maneho di Aruba su naturalesa y medio ambiente. Den e mesun periodo cu DNM a duna e workshop, DNM a ricibi bishita for di representantenan di instancianan internacionalRead more...
World Wildlife day- actonan criminal contra nos naturalesa ta un menasa pa un futuro sostenibel
Pa milenionan largo, hende y nan cultura a conta riba e diversidad di naturalesa y su mata y bestianan pa sostenibilidad pa cuminda, paña, medicina y spiritualidad. Naturalesa ta keda un parti esencial pa nos futuro cu componentenan importante manera sciencia, technologia, recreacion y como parti di nos herencia.Read more...
Directie Natuur en Milieu ta sigui monitorea e cleanup despues di e Oilspil na WEB
Directie Natuur en Milieu (DNM) como departamento encarga cu maneho di naturalesa y medio ambiente tambe tawata un di e promenan jama ariba dialuna pa forma parti di e team pa duna conseho ariba e proceso di cleanup cu mester tuma lugar despues cu a surgi e oilspil na WEB NV. WEB Aruba a contrata 3 compania pa cuminsa cu e cleanup di cual companianan a usa booms, sausage booms pa contene y absorba e azeta y detergent.Read more...
Dia mundial di Wetlands
Ariba 2 di februari di tur aña ta wordo celebra World Wetlands Day. Esaki ta e dia cu Convention on Wetlands a adopta cual ta tuma lugar na aña 1971 na e ciudad Ramsar na Iran, pesey tambe yama Ramsar Convention.
Kico ta un Wetland?Read more...
More Articles...
- E aña aki UN a declara 2015 como Aña International di Suelo
- RECORDATORIO: contribucion na e "Natuur en Milieubeleidsnota 2014-2018" pa Aruba
- Contribucion di e Mata di Virtud pa Aruba
- Kico Mi Compromiso ta cu Aruba su Naturalesa y Medio Ambiente
- Resultado di Votacion pa futuro di Aruba su Naturalesa y Medio Ambiente
- Het monitoren van de Waterkwaliteit op Aruba
- Dia di Mama Tera, Directie Natuur en Milieu ta planta Palo di Sia
- Directie Natuur en Milieu ta observa dia International di Mondi y tur Mata
Like ons!
Youtube Channel
Who's Online
- n3juzpbr15p4vl
- w285udsu44tfhe
- p7yus4pe3hlvr8w


text:
Egipto
Egipto ta un pais cu ta keda na continente noort-oost Africa. E kapital di e pais ta e stad di Kairo of Cairo. Egipto ta conoci pa su monumentonan bieu, manera e piramidnan y e Sphinx.
Egipto ta un pais independent for di aña 1922. E ta miembro di e Nacionnan Uni y e Liga Arabe. E tawata un republica di 1952 despues di e revolucion di 1952 pa e lider Gamal Abd Alnaasar.
E ta un pais grandi, pero un porcion grandi ta e desierto. Hopi hende ta bisa cerca di e costa di Laman Mediteranio y cerca di Riu Nilo. Esaki ta inclui e stadnan di Kairo, Alexandria, Aswan, y Port Said. No ta tur hende ta biba den e desierto. Awe, Egipto tin 80 miyon hende pobla.
Egipto ta dividi den 29 area, yama Gobernacion di Egipto. E Parlamento di Egipto ta keda in Kairo y traha ley pa e pais. For di, 11 di februari 2011 , e pais ta wordo goberna pa e militarnan. Den januari 2011, mil di welgado a uni den e stad Kairo. Nan tawata kier pa Hosni Mubarak renuncia su gobierno. E tawata president pa 30 aña. Riba 11 di februari, e vice president Omar Suleiman a haci un anunciamento. El a bisa cu Mubarak a bay di acuerdo pa renuncia. Suleiman a bisa tambe cu Mubarak a dirigi e Conseho Supremo di e forsanan uni (militar) cu lo goberna e pais.
Awe, e pueblo di Egipto ta mastanto sunismo. Tin ainda algun christian den Egipto. Mayoria di esakinan ta pertenece na e Misa Ortodoxa Copta di Alexandria. Omar Sharif, ta un di e hendenan mas famoso di Egipto, cu tawata un actor internacional, Boutros Boutros-Ghali, cu tawata e prome persona di Africa cu a lei (guia) e Nacionnan Uni, y ganado di cuater Premio Nobel: Anwar Sadat, cu a gana e Premio Nobel di Paz den 1978, Naguib Mahfouz, cu a gana Premio Nobel di Literatura den 1988, Ahmed Zewail, cu a gana e Premio Nobel di Kimica den 1999, y Mohamed ElBaradei, cu a gana e Premio Nobel di Paz den 2005. Egipto su clima ta bon den winter y hopi cayente den zomer, dependiendo di e tempo.